ai4bharat/Pralekha huggingface dataset:
ਰਾਸ਼ਟਰਪਤੀ ਸਕੱਤਰੇਤ
ਭਾਰਤੀ ਰੈਵੇਨਿਊ ਸਰਵਿਸ ਦੇ ਟ੍ਰੇਨੀਆਂ ਅਤੇ ਕੇਂਦਰੀ ਲੋਕ ਨਿਰਮਾਣ ਵਿਭਾਗ ਦੇ ਸਹਾਇਕ ਕਾਰਜਕਾਰੀ ਇੰਜੀਨੀਅਰਾਂ ਨੇ ਰਾਸ਼ਟਰਪਤੀ ਨਾਲ ਮੁਲਾਕਾਤ ਕੀਤੀ
ਭਾਰਤੀ ਰੈਵੇਨਿਊ ਸਰਵਿਸ ਦੇ 76ਵੇਂ ਬੈਚ ਦੇ ਅਫ਼ਸਰ ਟ੍ਰੇਨੀਆਂ ਅਤੇ 2020 ਅਤੇ 2021 ਬੈਚਾਂ ਦੇ ਕੇਂਦਰੀ ਲੋਕ ਨਿਰਮਾਣ ਵਿਭਾਗ ਦੇ ਸਹਾਇਕ ਕਾਰਜਕਾਰੀ ਇੰਜੀਨੀਅਰਾਂ ਨੇ ਅੱਜ  ਰਾਸ਼ਟਰਪਤੀ ਭਵਨ ਵਿੱਚ ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨਾਲ ਮੁਲਾਕਾਤ ਕੀਤੀ ।
ਭਾਰਤੀ ਰੈਵੇਨਿਊ ਸਰਵਿਸ ਦੇ ਅਫ਼ਸਰ ਟ੍ਰੇਨੀਆਂ ਨੂੰ ਸੰਬੋਧਨ ਕਰਦੇ ਹੋਏ, ਰਾਸ਼ਟਰਪਤੀ ਨੇ ਕਿਹਾ ਕਿ ਸਰਕਾਰ ਦੇ ਲਈ ਪ੍ਰਤੱਖ ਟੈਕਸਾਂ ਦਾ ਸੰਕਲਨ ਕਰਨਾ ਬਹੁਤ ਮਹੱਤਵਪੂਰਨ ਜ਼ਿੰਮੇਵਾਰੀ ਹੈ, ਜਿਸ ਦੇ ਲਈ ਅਤਿਅੰਤ ਦਕਸ਼ਤਾ ਅਤੇ ਪਾਰਦਰਸ਼ਤਾ ਦੀ ਜ਼ਰੂਰਤ ਹੁੰਦੀ ਹੈ। ਸਰਕਾਰ ਇਨ੍ਹਾਂ ਟੈਕਸਾਂ ਨੂੰ ਵਿਕਾਸ ਪ੍ਰੋਜੈਕਟਾਂ ਵਿੱਚ ਖਰਚ ਕਰਦੀ ਹੈ ਅਤੇ ਨਾਗਰਿਕਾਂ ਦੀ ਭਲਾਈ ਸੁਨਿਸ਼ਚਿਤ ਕਰਦੀ ਹੈ। ਸਰਕਾਰ ਦੇ ਲਈ ਸੰਸਾਧਨ ਜਮ੍ਹਾਂ ਕਰਨ ਵਿੱਚ ਆਈਆਰਐੱਸ ਅਧਿਕਾਰੀਆਂ ਦੀ ਅਹਿਮ ਭੂਮਿਕਾ ਹੁੰਦੀ ਹੈ ਅਤੇ ਇਸ ਤਰ੍ਹਾਂ ਉਹ ਅਧਾਰ ਤਿਆਰ ਹੁੰਦਾ ਹੈ, ਜਿਸ ਉੱਤੇ ਸ਼ਾਸਨ ਦੇ ਹੋਰ ਢਾਂਚਿਆਂ ਦਾ ਨਿਰਮਾਣ ਹੁੰਦਾ ਹੈ। ਰਾਸ਼ਟਰਪਤੀ ਨੇ ਅਫ਼ਸਰ ਟ੍ਰੇਨੀਆਂ ਨੂੰ ਸਲਾਹ ਦਿੱਤੀ ਕਿ ਟੈਕਸਪੇਅਰ ਨਾ ਕੇਵਲ ਰੈਵੇਨਿਊ ਦੇ ਸਰੋਤ ਹਨ, ਬਲਕਿ ਉਹ ਰਾਸ਼ਟਰ-ਨਿਰਮਾਣ ਵਿੱਚ ਸਾਡੇ ਸਾਂਝੀਦਾਰ ਵੀ ਹਨ। ਉਨ੍ਹਾਂ ਨੇ ਅਧਿਕਾਰੀਆਂ ਨੂੰ ਤਾਕੀਦ ਕੀਤੀ ਕਿ ਉਹ ਅਜਿਹਾ ਮਾਹੌਲ ਤਿਆਰ ਕਰਨ, ਜੋ ਟੈਕਸ ਕਲੈਕਸ਼ਨ ਅਤੇ ਟੈਕਸਪੇਅਰਸ, ਦੋਹਾਂ ਲਈ ਸਹਾਇਕ ਅਤੇ ਦੋਸਤਾਨਾ ਹੋਵੇ।
ਸਹਾਇਕ ਕਾਰਜਕਾਰੀ ਇੰਜੀਨੀਅਰਾਂ ਨੂੰ ਸੰਬੋਧਨ ਕਰਦੇ ਹੋਏ ਰਾਸ਼ਟਰਪਤੀ ਨੇ ਕਿਹਾ ਕਿ ਸੀਪੀਡਬਲਿਊਡੀ ਜਨਤਕ ਇਮਾਰਤਾਂ, ਸਰਕਾਰੀ ਦਫ਼ਤਰਾਂ ਅਤੇ ਆਵਾਸ ਦੇ ਨਿਰਮਾਣ ਅਤੇ ਰੱਖ-ਰੱਖਾਅ ਲਈ ਜ਼ਿੰਮੇਦਾਰ ਹੈ। ਜੋ ਲੋਕ ਪ੍ਰਸ਼ਾਸਨ ਅਤੇ ਸ਼ਾਸਨ ਚਲਾਉਂਦੇ ਹਨ ਉਨ੍ਹਾਂ ਦੇ ਕਾਰਗਰ ਕੰਮਕਾਜ ਦੇ ਲਈ ਵੀ ਜੋ ਹੋਰ ਪ੍ਰੋਜੈਕਟ ਬੁਨਿਆਦੀ ਹੈਸੀਅਤ ਰੱਖਦੇ ਹਨ, ਉਨ੍ਹਾਂ ਦੀ ਜ਼ਿੰਮੇਵਾਰ ਵੀ ਸੀਪੀਡਬਲਿਊਡੀ ’ਤੇ ਹੈ। ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ ਦੀ ਤੇਜ਼ ਪ੍ਰਗਤੀ ਦੇ ਕਾਰਨ ਸੜਕਾਂ, ਰਾਜਮਾਰਗਾਂ, ਹਵਾਈ ਅੱਡਿਆਂ ਜਿਹੇ ਜਨਤਕ ਪ੍ਰੋਜੈਕਟਾਂ ਅਤੇ ਹਸਪਤਾਲਾਂ, ਸਿੱਖਿਆ ਸੰਸਥਾਵਾਂ ਅਤੇ ਸਰਕਾਰੀ ਦਫ਼ਤਰਾਂ ਜਿਹੇ ਪਬਲਿਕ ਇਨਫ੍ਰਸਟ੍ਰਚਰ ਪ੍ਰੋਜੈਕਟਾਂ ਦੀ ਮੰਗ ਵਿੱਚ ਤੇਜ਼ੀ ਆਈ ਹੈ। ਉਨ੍ਹਾਂ ਨੇ ਕਿਹਾ ਕਿ ਸੀਪੀਡਬਲਿਊਡੀ ਅਧਿਕਾਰੀਆਂ ਅਤੇ ਸਹਾਇਕ ਕਾਰਜਕਾਰੀ ਇੰਜੀਨੀਅਰਾਂ ਦਾ ਲਕਸ਼ ਹੋਣਾ ਚਾਹੀਦਾ ਹੈ ਕਿ ਉਹ ਅਜਿਹੀਆਂ ਸੁਵਿਧਾਵਾਂ ਦਾ ਨਿਰਮਾਣ ਕਰਨ, ਜੋ ਨਾ ਕੇਵਲ ਵਰਤਮਾਨ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ, ਬਲਕਿ ਆਉਣ ਵਾਲੀਆਂ ਪੀੜ੍ਹੀਆਂ ਲਈ ਵੀ ਟਿਕਾਊ ਭਵਿੱਖ ਸੁਨਿਸ਼ਚਿਤ ਕਰਨ। ਰਾਸ਼ਟਰਪਤੀ ਨੇ ਉਨ੍ਹਾਂ ਨੂੰ ਤਾਕੀਦ ਕੀਤੀ ਕਿ ਉਹ ਪ੍ਰੋਜੈਕਟਾਂ ਨੂੰ ਅਧਿਕ ਊਰਜਾ-ਦਕਸ਼, ਟਿਕਾਊ ਅਤੇ ਵਾਤਾਵਰਣ -ਅਨੁਕੂਲ ਬਣਾਉਣ ਲਈ ਅਭਿਨਵ ਤਰੀਕਿਆਂ ਦੀ ਪੜਤਾਲ ਕਰਨ।
ਰਾਸ਼ਟਰਪਤੀ ਦਾ ਭਾਸ਼ਣ ਦੇਖਣ ਦੇ ਲਈ ਕਿਰਪਾ ਕਰਕੇ ਇੱਥੇ ਕਲਿੱਕ ਕਰੋ
ਮੰਤਰੀ ਮੰਡਲ ਸਕੱਤਰੇਤ
ਕੈਬਨਿਟ ਸਕੱਤਰ ਨੇ ਰਾਸ਼ਟਰੀ ਸੰਕਟ ਪ੍ਰਬੰਧਨ ਕਮੇਟੀ ਬੈਠਕ ਦੀ ਪ੍ਰਧਾਨਗੀ ਕੀਤੀ
ਦੱਖਣੀ ਤਟਵਰਤੀ ਰਾਜਾਂ ਅਤੇ ਮੰਤਰਾਲਿਆਂ ਦੀ ਤਿਆਰੀ ’ਤੇ ਚਰਚਾ ਕੀਤੀ
ਆਂਧਰ ਪ੍ਰਦੇਸ਼, ਤਮਿਲ ਨਾਡੂ ਅਤੇ ਪੁਦੂਚੇਰੀ ਦੇ ਮੁੱਖ ਸਕੱਤਰਾਂ ਨੇ ਆਪਣੀਆਂ ਤਿਆਰੀਆਂ ਬਾਰੇ ਸੂਚਨਾ ਦਿੱਤੀ
ਕੇਂਦਰੀ ਕੈਬਿਨਟ ਸਕੱਤਰ ਸ਼੍ਰੀ ਰਾਜੀਵ ਗਾਬਾ ਨੇ ਅੱਜ ਆਂਧਰ ਪ੍ਰਦੇਸ਼, ਤਮਿਲ ਨਾਡੂ ਅਤੇ ਪੁਦੂਚੇਰੀ ਦੇ ਮੁੱਖ ਸਕੱਤਰਾਂ ਨਾਲ ਵੀਡੀਓ ਕਾਨਫਰੰਸਿੰਗ ਜ਼ਰੀਏ ਚੱਕਰਵਾਤ ਆਉਣ ਦੀ ਸਮੀਖਿਆ ਕਰਨ ਲਈ ਰਾਸ਼ਟਰੀ ਸੰਕਟ ਪ੍ਰਬੰਧਨ ਕਮੇਟੀ  ਦੀ ਬੈਠਕ ਦੀ ਪ੍ਰਧਾਨਗੀ ਕੀਤੀ।
ਆਂਧਰ ਪ੍ਰਦੇਸ਼, ਤਮਿਲ ਨਾਡੂ ਅਤੇ ਪੁਦੂਚੇਰੀ ਦੇ ਮੁੱਖ ਸਕੱਤਰਾਂ ਨੇ ਐੱਨਸੀਐੱਮਸੀ ਨੂੰ ਉਨ੍ਹਾਂ ਦੀਆਂ ਤਿਆਰੀਆਂ ਬਾਰੇ ਜਾਣਕਾਰੀ ਦਿੱਤੀ ਅਤੇ ਜ਼ਿਕਰ ਕੀਤਾ ਕਿ ਅਧਿਕਾਰੀ ਕਿਸੇ ਵੀ ਸਥਿਤੀ ਨਾਲ ਨਜਿੱਠਣ ਲਈ ਪੂਰੀ ਤਰ੍ਹਾਂ ਨਾਲ ਤਿਆਰ ਹਨ। ਉਨ੍ਹਾਂ ਨੇ ਇਸ ਚੁਣੌਤੀ ਦਾ ਮੁਕਾਬਲਾ ਕਰਨ ਲਈ ਐੱਨਡੀਆਰਐੱਫ ਅਤੇ ਹੋਰ ਏਜੰਸੀਆਂ ਨਾਲ ਤਾਲਮੇਲ ਦੀ ਵੀ ਜਾਣਕਾਰੀ ਦਿੱਤੀ।
ਭਾਰਤ ਦੇ ਮੌਸਮ ਵਿਭਾਗ ਦੇ ਡਾਇਰੈਕਟਰ ਜਨਰਲ ਨੇ ਵਰਤਮਾਨ ਸਥਿਤੀ ’ਤੇ ਪੇਸ਼ਕਾਰੀ ਦਿੱਤੀ ਅਤੇ ਜ਼ਿਕਰ ਕੀਤਾ ਕਿ ਸਬੰਧਿਤ ਰਾਜ ਸਰਕਾਰਾਂ ਦੇ ਨਾਲ ਸਥਿਤੀ ਸਾਂਝੀ ਕੀਤੀ ਜਾ ਰਹੀ ਹੈ। ਉਨ੍ਹਾਂ ਨੇ ਜ਼ਿਕਰ ਕੀਤਾ ਕਿ ਆਉਣ ਵਾਲਾ ਚੱਕਰਵਾਤ 24 ਤੋਂ 26 ਨਵੰਬਰ, 2020 ਦੇ ਦਰਮਿਆਨ ਆਂਧਰ ਪ੍ਰਦੇਸ਼, ਤਮਿਲ ਨਾਡੂ ਅਤੇ ਪੁਦੂਚੇਰੀ ਦੇ ਤਟਵਰਤੀ ਖੇਤਰਾਂ ਨੂੰ ਪ੍ਰਭਾਵਿਤ ਕਰਨ ਵਾਲਾ ਹੈ।
ਕੈਬਨਿਟ ਸਕੱਤਰ ਨੇ ਜ਼ਿਕਰ ਕੀਤਾ ਕਿ ਸਾਡਾ ਸਾਰਿਆਂ ਦਾ ਟੀਚਾ ਲੋਕਾਂ ਦੀ ਜਾਨ ਬਚਾਉਣ ਅਤੇ ਪ੍ਰਭਾਵਿਤ ਖੇਤਰਾਂ ਵਿੱਚ ਆਮ ਸਥਿਤੀ ਦੀ ਜਲਦੀ ਬਹਾਲੀ ਹੈ। ਉਨ੍ਹਾਂ ਨੇ ਜ਼ਿਕਰ ਕੀਤਾ ਕਿ ਮਛੇਰਿਆਂ ਨੂੰ ਸਮੁੰਦਰ ਵਿੱਚ ਨਾ ਜਾਣ ਦੀ ਸਲਾਹ ਨੂੰ ਸਖਤੀ ਨਾਲ ਲਾਗੂ ਕੀਤਾ ਜਾਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਸਥਿਤੀ ਦੇ ਅਨੁਸਾਰ ‘ਕੱਚੇ’ ਘਰਾਂ ਵਿੱਚ ਰਹਿਣ ਵਾਲੇ ਲੋਕਾਂ ਨੂੰ ਉਚਿਤ ਸਲਾਹ ਦਿੱਤੀ ਜਾ ਸਕਦੀ ਹੈ।
ਗ੍ਰਹਿ, ਊਰਜਾ, ਦੂਰਸੰਚਾਰ, ਸਿਵਲ ਹਵਾਬਾਜ਼ੀ, ਜਹਾਜ਼ਰਾਨੀ, ਸਿਹਤ ਮੰਤਰਾਲੇ ਦੇ ਸਕੱਤਰਾਂ, ਰੇਲਵੇ ਬੋਰਡ ਦੇ ਚੇਅਰਮੈਨ, ਐੱਨਡੀਐੱਮਏ ਦੇ ਮੈਂਬਲ ਸਕੱਤਰ, ਐੱਨਡੀਆਰਐੱਫ ਦੇ ਡਾਇਰੈਕਟਰ ਜਨਰਲ ਅਤੇ ਰੱਖਿਆ ਮੰਤਰਾਲੇ ਦੇ ਪ੍ਰਤੀਨਿਧੀ ਨੇ ਵੀ ਐੱਨਸੀਐੱਮਸੀ ਨੂੰ ਕੀਤੇ ਜਾ ਰਹੇ ਪ੍ਰਬੰਧਾਂ ਅਤੇ ਸਬੰਧਿਤ ਰਾਜਾਂ ਨੂੰ ਦਿੱਤੀ ਜਾ ਰਹੀ ਸਹਾਇਤਾ ਬਾਰੇ ਜਾਣਕਾਰੀ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਐੱਲ ਕੇ ਅਡਵਾਨੀ ਜੀ ਨੂੰ ਜਨਮਦਿਨ ਦੀਆਂ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਲਾਲ ਕ੍ਰਿਸ਼ਣ ਅਡਵਾਨੀ ਨੂੰ ਉਨ੍ਹਾਂ ਦੇ ਜਨਮਦਿਨ ‘ਤੇ ਵਧਾਈ ਦਿੱਤੀ ਹੈ ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ ਹੈ;
“ਸਨਮਾਨਯੋਗ ਅਡਵਾਨੀ ਜੀ ਨੂੰ ਜਨਮਦਿਨ ਦੀਆਂ ਵਧਾਈਆਂ। ਉਨ੍ਹਾਂ ਦੀ ਲੰਬੇ ਅਤੇ ਸਿਹਤਮੰਦ ਜੀਵਨ ਲਈ ਪ੍ਰਾਰਥਣਾ। ਲੋਕਾਂ ਨੂੰ ਸ਼ਕਤੀਸੰਪੰਨ ਬਣਾਉਣ ਅਤੇ ਸਾਡੇ ਸੱਭਿਆਚਾਰ ਗੌਰਵ ਨੂੰ ਵਧਾਉਣ ਵਿੱਚ ਉਨ੍ਹਾਂ ਦੇ ਅਨੇਕਾਂ ਪ੍ਰਯਤਨਾਂ ਦੇ ਲਈ ਰਾਸ਼ਟਰ ਸਦੈਵ ਉਨ੍ਹਾਂ ਦਾ ਕਰਜ਼ਦਾਰ ਰਹੇਗਾ। ਆਪਣੀ ਵਿਦਵਤਾ ਅਤੇ ਸਿਆਣਪ ਦੇ ਲਈ ਵੀ ਵਿਆਪਕ ਰੂਪ ਨਾਲ ਉਨ੍ਹਾਂ ਦਾ ਸਨਮਾਨ ਕੀਤਾ ਜਾਂਦਾ ਹੈ।”
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਖਾਦੀ ਕੁਦਰਤੀ ਪੇਂਟ ਦੀ ਸ਼ੁਰੂਆਤ
ਖਾਦੀ ਅਤੇ ਗ੍ਰਾਮੀਣ ਉਦਯੋਗ ਕਮਿਸ਼ਨ  ਦੀ ਜੈਪੁਰ ਸਥਿਤ ਇੱਕ ਇਕਾਈ ਕੁਮਰੱਪਾ ਨੈਸ਼ਨਲ ਹੈਂਡਮੇਡ ਪੇਪਰ ਇੰਸਟੀਚਿਊਟ , ਵੱਲੋਂ ਗੋਬਰ ਤੋਂ ਖਾਦੀ ਪ੍ਰਾਕ੍ਰਿਤਕ ਪੇਂਟ ਵਿਕਸਤ ਕੀਤਾ ਗਿਆ ਹੈ। ਕੇਐਨਐਚਪੀਆਈ ਵੱਲੋਂ ਕਰਵਾਏ ਗਏ ਅਧਿਐਨ ਵਿਚ ਜ਼ੋਰ ਦਿੱਤਾ ਗਿਆ ਹੈ ਕਿ ਖਾਦੀ ਪ੍ਰਾਕ੍ਰਿਤਕ ਪੇਂਟ ਵਾਤਾਵਰਣ-ਪੱਖੀ ਅਤੇ ਕਿਫਾਇਤੀ ਹੈ।
ਕੇਐਨਐਚਪੀਆਈ ਵੱਲੋਂ ਵਿਕਸਤ ਖਾਦੀ ਪ੍ਰਾਕ੍ਰਿਤਕ ਪੇਂਟ ਦਾ ਪ੍ਰੀਖਣ ਨੈਸ਼ਨਲ ਟੈਸਟ ਹਾਊਸ, ਗਾਜ਼ੀਆਬਾਦ , ਨੈਸ਼ਨਲ ਟੈਸਟ ਹਾਊਸ, ਮੁੰਬਈ  ਅਤੇ ਸ਼੍ਰੀ ਰਾਮ ਇੰਸਟੀਚਿਊਟ ਆਫ ਇੰਡਸਟਰੀਅਲ ਰਿਸਰਚ, ਦਿੱਲੀ  ਵਿਖੇ ਕੀਤਾ ਗਿਆ ਹੈ ਅਤੇ ਪੇਂਟ ਲਈ ਲੋੜੀਂਦੇ ਮਾਪਦੰਡਾਂ ਦੀ ਸੰਤੁਸ਼ਟੀ ਕਰਦਾ ਹੈ।
ਖਾਦੀ ਪ੍ਰਾਕ੍ਰਿਤਕ ਪੇਂਟ ਲਈ ਗੋਬਰ ਦੀ ਵਰਤੋਂ ਸਥਾਨਕ ਉਤਪਾਦਨ ਨੂੰ ਉਤਸ਼ਾਹਤ ਕਰੇਗੀ, ਟਿਕਾਉ ਰੋਜ਼ਗਾਰ ਪੈਦਾ ਕਰੇਗੀ ਅਤੇ ਕਿਸਾਨਾਂ ਅਤੇ ਗਉ ਸ਼ੈਲਟਰ ਹੋਮਾਂ ਲਈ ਵਾਧੂ ਮਾਲੀਆ ਪੈਦਾ ਕਰੇਗੀ, ਅਤੇ ਇਸ ਤੋਂ ਇਲਾਵਾ ਪੇਂਡੂ ਅਰਥਚਾਰੇ ਲਈ ਰੋਜ਼ਗਾਰ ਪੈਦਾ ਕਰੇਗੀ।
ਇਹ ਜਾਣਕਾਰੀ ਕੇਂਦਰੀ ਸੂਖਮ, ਲਘੂ ਅਤੇ ਦਰਮਿਆਨੇ ਉੱਦਮ ਮੰਤਰੀ ਸ੍ਰੀ ਨਾਰਾਇਣ ਰਾਣੇ ਵੱਲੋਂ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ।
------------------------------
ਐਮਜੇਪੀਐਸ
(Visitor Counter : 160
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਦੇਸ਼ ਭਗਤੀ 'ਤੇ ਲਘੂ ਫਿਲਮ ਮੁਕਾਬਲੇ ਦੇ ਜੇਤੂਆਂ ਦਾ ਐਲਾਨ ਕੀਤਾ ਗਿਆ
ਸੁਤੰਤਰਤਾ ਦਿਵਸ 2020 ਸਮਾਗਮ ਦੇ ਹਿੱਸੇ ਵਜੋਂ , ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਅਤੇ ਰਾਸ਼ਟਰੀ ਫਿਲਮ ਵਿਕਾਸ ਨਿਗਮ  ਦੇ ਨਾਲ ਮਿਲ ਕੇ ਇਸ ਸਾਲ ਦੇ ਸੁਤੰਤਰਤਾ ਦਿਵਸ ਦੇ ਆਸੇ-ਪਾਸੇ ਦੇਸ਼ ਭਗਤੀ ਦੀ ਭਾਵਨਾ ਪੈਦਾ ਕਰਨ ਲਈ ਇੱਕ ਔਨਲਾਈਨ ਲਘੂ ਫਿਲਮ ਮੁਕਾਬਲੇ ਦਾ ਆਯੋਜਨ ਕੀਤਾ ਸੀ।
ਇਹ ਮੁਕਾਬਲਾ 14 ਜੁਲਾਈ, 2020 ਨੂੰ ਮਾਈਗੋਵ ਪੋਰਟਲ 'ਤੇ ਲਾਈਵ ਹੋਇਆ ਸੀ ਅਤੇ 7 ਅਗਸਤ 2020 ਨੂੰ ਸਮਾਪਤ ਹੋਇਆ ਸੀ। ਐਂਟਰੀਆਂ ਪ੍ਰਾਪਤ ਕਰਨ ਲਈ ਮੁਕਾਬਲਾ www.MyGov.in ਵੈਬਸਾਈਟ 'ਤੇ ਹੋਸਟ ਕੀਤਾ ਗਿਆ ਸੀ।
ਐਂਟਰੀਆਂ ਦਾ ਵਿਸ਼ਾ ਦੇਸ਼ ਭਗਤੀ ਦੀ ਭਾਵਨਾ ਦੇ ਆਲੇ-ਦੁਆਲੇ ਘੁੰਮਿਆ, ਜਿਸ ਵਿੱਚ ਆਤਮ ਨਿਰਭਰਤਾ  ਨੂੰ ਰਾਸ਼ਟਰ ਦੀ ਤਰੱਕੀ ਦੇ ਨਵੇਂ ਮੰਤਰ ਵਜੋਂ ਦਰਸਾਇਆ ਗਿਆ। ਮੰਤਰਾਲੇ ਨੇ ਅੱਜ ਇਸ ਮੁਕਾਬਲੇ ਦੇ ਜੇਤੂਆਂ ਦਾ ਐਲਾਨ ਕੀਤਾ ਹੈ।
ਕੇਂਦਰੀ ਸੂਚਨਾ ਅਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਨੇ ਇੱਕ ਟਵੀਟ ਵਿੱਚ ਮੁਕਾਬਲੇ ਦੇ ਜੇਤੂਆਂ ਨੂੰ ਵਧਾਈ ਦਿੱਤੀ ਅਤੇ ਸਮੂਹ ਭਾਗੀਦਾਰਾਂ ਦਾ ਉਨ੍ਹਾਂ ਦੇ ਯੋਗਦਾਨ ਅਤੇ ਲਘੂ ਫਿਲਮਾਂ ਦੇ ਮੁਕਾਬਲੇ ਨੂੰ ਇੱਕ ਰੋਮਾਂਚਕ ਸਫਲਤਾ ਦੇਣ ਲਈ ਧੰਨਵਾਦ ਕੀਤਾ।
ਮੁਕਾਬਲੇ ਦੇ ਜੇਤੂਆਂ ਦੇ ਨਾਮ ਹੇਠ ਲਿਖੇ ਅਨੁਸਾਰ ਹਨ :
|
|
ਲੜੀ ਨੰ.
|
|
ਨਾਮ
|
|
ਲਘੂ ਫਿਲਮ ਦਾ ਸਿਰਲੇਖ
|
|
ਪੁਰਸਕਾਰ
|
|
1
|
|
ਅਭਿਜੀਤ ਪਾਲ
|
|
ਐਮ ਆਈ ?
|
|
ਪਹਿਲਾ ਇਨਾਮ
|
|
2
|
|
ਦੇਬੋਜੋ ਸੰਜੀਵ
|
|
ਅਬ ਇੰਡੀਆ ਬਨੇਗਾ ਭਾਰਤ
|
|
ਦੂਜਾ ਪੁਰਸਕਾਰ
|
|
3
|
|
ਯੁਵਰਾਜ ਗੋਕੁਲ
|
|
10 ਰੁਪਏ
|
|
ਤੀਸਰਾ ਇਨਾਮ
|
|
4
|
|
ਸ਼ਿਵਾ ਸੀ ਬੀਰਾਦਰ
|
|
ਰਿਸਪੈਕਟ 
|
|
ਵਿਸ਼ੇਸ਼ ਜ਼ਿਕਰ
|
|
5
|
|
ਸਮੀਰਾ ਪ੍ਰਭੂ
|
|
ਬੀਜ ਆਤਮ ਨਿਰਭਰਤੇਚੇ 
|
|
ਵਿਸ਼ੇਸ਼ ਜ਼ਿਕਰ
|
|
6
|
|
ਪੁਰੂ ਪ੍ਰਿਯਮ
|
|
ਮੇਡ ਇਨ ਇੰਡੀਆ
|
|
ਵਿਸ਼ੇਸ਼ ਜ਼ਿਕਰ
|
|
7
|
|
ਸਿਵਰਾਜ
|
|
ਮਾਈਂਡ  ਅਵਰ ਬਿਜ਼ਨਸ
|
|
ਵਿਸ਼ੇਸ਼ ਜ਼ਿਕਰ
|
|
8
|
|
ਮੱਧ ਪ੍ਰਦੇਸ਼ ਮੱਧਯਾਮ
|
|
ਹਮ ਕਰ ਸਕਤੇ ਹੈਂ
|
|
ਵਿਸ਼ੇਸ਼ ਜ਼ਿਕਰ
|
|
9
|
|
ਪ੍ਰਮੋਦ ਆਰ
|
|
ਕੰਨੜ ਕੈਗਲੁ
|
|
ਵਿਸ਼ੇਸ਼ ਜ਼ਿਕਰ
|
|
10
|
|
ਰਾਮ ਕਿਸ਼ੋਰ
|
|
ਸੋਲਜ਼ਰ
|
|
ਵਿਸ਼ੇਸ਼ ਜ਼ਿਕਰ
|
|
11
|
|
ਰਾਜੇਸ਼ਾ ਬੀ
|
|
ਆਤਮਾ ਵੰਦਨ ਫ਼ਾਰ ਨੇਸ਼ਨ
|
|
ਵਿਸ਼ੇਸ਼ ਜ਼ਿਕਰ
ਰੱਖਿਆ ਮੰਤਰਾਲਾ
ਆਰਮੀ ਚੀਫ ਨੇ ਰਾਸ਼ਟਰੀ ਸੁਰੱਖਿਆ ਗਾਰਡਜ਼ ਦੇ 51 ਵਿਸ਼ੇਸ਼ ਐਕਸ਼ਨ ਗਰੁੱਪ ਨੂੰ ਸੀਓਜ਼ ਯੂਨਿਟ ਅਵਾਰਡ ਪ੍ਰਦਾਨ ਕੀਤਾ।
ਭਾਰਤੀ ਫੌਜ ਦੇ ਮੁਖੀ ਜਨਰਲ ਮਨੋਜ ਮੁਕੰਦ ਨਰਵਾਨੇ ਨੇ ਕੌਮੀ ਸੁਰੱਖਿਆ ਗਾਰਡਜ਼ ਦੇ 51 ਸਪੈਸ਼ਲ ਐਕਸ਼ਨ ਗਰੁੱਪ ਨੂੰ ਅੱਤਵਾਦ ਵਿਰੁੱਧ ਲੜਾਈ ਵਿੱਚ ਮਹੱਤਵਪੂਰਣ ਯੋਗਦਾਨ ਲਈ ਸੀਓਜ਼ ਯੂਨਿਟ ਅਵਾਰਡ ਪ੍ਰਦਾਨ ਕੀਤਾ । ਇਸ ਮੌਕੇ ਫੌਜ ਮੁਖੀ ਨੇ ਸੀਓਐਜ਼ ਦੀ ਸਮਰੱਥਾ ਅਤੇ ਪੇਸ਼ੇਵਰਤਾ ਤਾਕਤ ਲਈ ਉਸਦੀ ਸ਼ਲਾਘਾ ਕੀਤੀ । ਇਸ ਗਰੁੱਪ ਨੇ ਆਪਣੀ 100 ਪ੍ਰਤੀਸ਼ਤ ਮਨੁੱਖੀ ਸ਼ਕਤੀ ਨੂੰ ਭਾਰਤੀ ਫੌਜ ਤੋਂ ਪ੍ਰਾਪਤ ਕੀਤਾ ਹੈ ਅਤੇ ਆਪਣੇ ਆਪ ਨੂੰ ਇੱਕ ਵੱਕਾਰੀ ਕਾਉਟਰ ਟੇਰਰਿਸਟ ਫੋਰਸ ਵਜੋਂ ਸਥਾਪਤ ਕੀਤਾ ਹੈ । ਜਿਸ ਨੇ ਤਿੰਨ ਅਸ਼ੋਕ ਚੱਕਰ ਸਮੇਤ ਕਈ ਬਹਾਦਰੀ ਪੁਰਸਕਾਰ ਜਿੱਤੇ ਹਨ।
ਸਮੂਹ ਦੇ ਵੱਖ-ਵੱਖ ਅਪ੍ਰੇਸ਼ਨਾਂ ਵਿਚੋਂ ਸਭ ਤੋਂ ਯਾਦਗਾਰ ਓਪਰੇਸ਼ਨ ਬਲੈਕ ਟੋਰਨਾਡੋ ਸੀ, ਜਿਸ ਦੋਰਾਨ ਨਵੰਬਰ 2008 ਵਿਚ ਮੁੰਬਈ ਅੱਤਵਾਦੀ ਹਮਲੇ ਦੇ ਅੱਠ ਅੱਤਵਾਦੀਆਂ ਨੂੰ ਮਾਰ ਮੁਕਾਇਆਗਿਆ ਸੀ ਅਤੇ ਇਸ ਓਪਰੇਸ਼ਨ ਦੋਰਾਨ 600 ਬੰਧਕਾਂ ਨੂੰ ਰਿਹਾਅ ਕਰਵਾਇਆ ਗਿਆ ਸੀ, ਜਿਨ੍ਹਾਂ ਵਿਚ ਕਈ ਵਿਦੇਸ਼ੀ ਨਾਗਰਿਕ ਵੀ ਸ਼ਾਮਲ ਸਨ। ਦਸੰਬਰ 1984 ਵਿਚ ਇਸ ਗਰੁੱਪ ਦੀ ਸਥਾਪਨਾ ਹੋਈ ਸੀ। 51 ਵਿਸ਼ੇਸ਼ ਐਕਸ਼ਨ ਗਰੁੱਪ ਦੀ ਗਿਣਤੀ ਸ਼ੁਰੂ ਤੋਂ ਹੀ ਵਿਸ਼ਵ ਦੇ ਸਭ ਤੋਂ ਵੱਕਾਰੀ ਕਾਉਟਰ ਟੇਰਰਿਸਟ ਗਰੁੱਪਾਂ ਵਿਚ ਹੁੰਦੀ ਹੈ।
ਕਰਨਲ ਅਮਨ ਅਨੰਦ
ਪੀਆਰਓ 
(Visitor Counter : 112
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਪੀਐੱਮਯੂਵਾਈ ਦੇ ਤਹਿਤ ਲਗਭਗ 1 ਲੱਖ ਨੌਕਰੀਆਂ ਪ੍ਰਦਾਨ ਕੀਤੀਆਂ ਗਈਆਂ ਰਾਮੇਸ਼ਵਰ ਤੇਲੀ
ਕੋਵਿਡ- 19 ਦੇ ਦੌਰਾਨ ਭਰੇ ਹੋਏ ਸਿਲੰਡਰ ਮੁਫਤ ਪ੍ਰਦਾਨ ਕੀਤੀ ਗਏ
ਹਰ ਘਰ ਉੱਜਵਲਾ ਵਿਸ਼ੇ ‘ਤੇ ਵੈਬੀਨਾਰ ਦਾ ਆਯੋਜਨ
ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨਾ  ਦੇ ਲਾਗੂ ਹੋਣ ਨਾਲ ਰੋਸਈ ਗੈਸ –ਐੱਲਪੀਜੀ ਵੰਡ ਪ੍ਰਣਾਲੀ ਦੇ ਰਾਹੀਂ ਕਰੀਬ 1 ਲੱਖ ਲੋਕਾਂ ਨੂੰ ਰੋਜ਼ਗਾਰ ਮਿਲਿਆ ਹੈ। ਪਿਛਲੇ 5 ਸਾਲਾਂ ਵਿੱਚ ਐੱਲਪੀਜੀ ਦੀ ਕਵਰੇਜ 61.9% ਤੋਂ ਵਧਕੇ ਸੰਪੂਰਨਤਾ ਦੇ ਪੱਧਰ ਦੇ ਨਜ਼ਦੀਕ ਪਹੁੰਚ ਗਿਆ ਹੈ। ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਪੈਕੇਜ ਦੇ ਹਿੱਸੇ ਦੇ ਰੂਪ ਵਿੱਚ, ਕੋਵਿਡ -19 ਦੇ ਦੌਰਾਨ ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨਾ ਦੇ ਲਾਭਾਰਥੀਆਂ ਨੂੰ 14 ਕਰੋੜ ਤੋਂ ਅਧਿਕ ਭਰੇ ਹੋਏ ਸਿਲੰਡਰ ਮੁਫ਼ਤ ਪ੍ਰਦਾਨ ਕੀਤੇ ਗਏ।
ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਰਾਜ ਮੰਤਰੀ ਸ਼੍ਰੀ ਰਾਮੇਸ਼ਵਰ ਤੇਲੀ ਨੇ ਵਿਕਾਸ ਨੂੰ ਗਤੀ ਦੇਣ ਅਤੇ ਲੋਕ ਕਲਿਆਣਕਾਰੀ ਯੋਜਨਾਵਾਂ ਨੂੰ ਪ੍ਰਭਾਵੀ ਬਣਾਉਣ ਲਈ ਆਯੋਜਿਤ ਬਜਟ ਬਾਅਦ ਵੈਬੀਨਾਰ ਨੂੰ ਸੰਬੋਧਿਤ ਕਰਦੇ ਹੋਏ ਪ੍ਰਤੀਭਾਗੀਆਂ ਦੇ ਨਾਲ ਇਹ ਜਾਣਕਾਰੀ ਸਾਂਝੀ ਕੀਤੀ। ਇਸ ਵੈਬੀਨਾਰ ਵਿੱਚ ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਵਿੱਚ ਸਕੱਤਰ ਸ਼੍ਰੀ ਪੰਕਜ ਜੈਨ, ਸੋਸ਼ਲ ਮੀਡੀਆ ਦੀ ਟੀਮ, ਤੇਲ ਮਾਰਕੀਟਿੰਗ ਕੰਪਨੀਆਂ ਦੇ ਪ੍ਰਤੀਨਿਧੀ, ਵਿਤਰਕਾਂ ਅਤੇ ਸਿਲੰਡਰ ਉਤਪਾਦਕਾਂ ਨੇ ਹਿੱਸਾ ਲਿਆ।
ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦੇ ਸਕੱਤਰ ਸ਼੍ਰੀ ਪੰਕਜ ਜੈਨ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨਾ ਨੂੰ ਘਰ-ਘਰ ਤੱਕ ਲੈ ਜਾਣ ਲਈ ਤਾਲਮੇਲ ਯਤਨ ਕਰਨ ਦੀ ਜ਼ਰੂਰਤ ਹੈ। ਉਨ੍ਹਾਂ ਕਿਹਾ ਕਿ ਯੋਜਨਾ ਨੂੰ ਪ੍ਰਭਾਵਸ਼ਾਲੀ ਬਣਾਉਣ ਵਿੱਚ ਸਵੈ ਸਹਾਇਤਾ ਸਮੂਹਾਂ ਨੂੰ ਸ਼ਾਮਿਲ ਕਰਨ ਸਿਲੰਡਰ ਦੇ ਪੁਨਰ ਰਿਫਿਲ ਲਈ ਮਾਈਕ੍ਰੋ ਵਿੱਤ ਦੇ ਰੂਪ ਵਿੱਚ ਕੰਮ ਕਰਨ ਵਾਲੇ ਐੱਲਪੀਜੀ ਬੈਂਕ ਦਾ ਨਿਰਮਾਣ ਮਾਈਕ੍ਰੋ ਵਿਤਰਕਾਂ ਦਾ ਨੈੱਟਵਰਕ ਸਥਾਪਤ ਕਰਨ ਦੇ ਨਾਲ –ਨਾਲ ਰਿਫਿਲ ਲਈ ਉਪਭੋਗਤਾਵਾਂ ਨੂੰ ਆਕਰਸ਼ਿਤ ਕਰਨ ਲਈ ਮੌਜੂਦਾ ਸਮਾਜਿਕ ਨੈੱਟਵਰਕ ਅਤੇ ਸੰਸਥਾਗਤ ਗਿਆਨ ਦਾ ਲਾਭ ਚੁੱਕਣ ‘ਤੇ ਵਿਸ਼ੇਸ਼ ਧਿਆਨ ਦਿੱਤਾ ਜਾਣਾ ਚਾਹੀਦਾ ਹੈ।
ਗ੍ਰਾਮੀਣ ਖੇਤਰ ਵਿੱਚ ਕੰਮਕਾਜ ਸਮਾਜਿਕ ਵਿਕਾਸ ਪੇਸ਼ੇਵਰ ਸੁਸ਼੍ਰੀ ਨਿਧੀ ਪ੍ਰਭਾ ਤਿਵਾਰੀ ਨੇ ਕਿਹਾ ਕਿ ਬੈਤੁਲ ਵਿੱਚ ਸਿਲੰਡਰ ਰਿਫਿਲ ਲਈ ਲੋਨ ਦੀ ਵਿਵਸਥਾ ਸ਼ੁਰੂ ਕੀਤੀ ਗਈ ਅਤੇ ਉਸ ਦੇ ਬਾਅਦ ਰਿਫਿਲ ਲੈਣ ਵਾਲੇ ਗਾਹਕਾਂ ਦੀ ਸੰਖਿਆ ਵਧਣ ਲੱਗੀ। ਉਨ੍ਹਾਂ ਨੇ ਕਿਹਾ ਉੱਜਵਲਾ ਯੋਜਨਾ ਨਾਲ ਮਹਿਲਾ ਸਸ਼ਕਤੀਕਰਣ ਨੂੰ ਹੁਲਾਰਾ ਮਿਲ ਰਿਹਾ ਹੈ। ਹਿੰਦੁਸਤਾਨ ਪੈਟ੍ਰੋਲੀਅਮ ਕਾਰਪੋਰੇਸ਼ਨ ਲਿਮਿਟਿਡ ਦੇ ਡਾਇਰੈਕਟਰ  ਸ਼੍ਰੀ ਰਾਕੇਸ਼ ਮਿਸ਼ਰਾ ਨੇ ਦੱਸਿਆ ਕਿ ਗਿਵ ਇਟ ਅਪ ਪਹਿਲ ਦੇ ਤਹਿਤ 1 ਕਰੋੜ ਤੋਂ ਅਧਿਕ ਲੋਕਾਂ ਨੇ ਸਵੈ ਐੱਲਪੀਜੀ ‘ਤੇ ਮਿਲਣ ਵਾਲੀ ਸਬਸਿਡੀ ਛੱਡ ਦਿੱਤੀ, ਜਿਸ ਦਾ ਲਾਭ ਜ਼ਰੂਰਤਮੰਦ ਲੋਕਾਂ ਨੂੰ ਮਿਲਿਆ ਹੈ।
ਉੱਜਵਲਾ ਯੋਜਨਾ ਨੂੰ ਘਰ-ਘਰ ਤੱਕ ਪਹੁੰਚਾਉਣ ਲਈ ਪ੍ਰਧਾਨ ਮੰਤਰੀ ਐੱਲਪੀਜੀ ਪੰਚਾਇਤਾਂ ਦਾ ਆਯੋਜਨ ਕੀਤਾ ਗਿਆ ਹੈ। ਭਾਰਤ ਪੈਟ੍ਰੋਲੀਅਮ ਕਾਰਪੋਰੇਸ਼ਨ ਲਿਮਿਟਿਡ ਦੇ ਕਾਰਕਾਰੀ ਡਾਇਰੈਕਟਰ  ਸ਼੍ਰੀ ਸੰਤੋਸ਼ ਕੁਮਾਰ ਨੇ ਦੱਸਿਆ ਕਿ ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨ ਤੋਂ ਪਹਿਲੇ ਐੱਲਪੀਜੀ ਕਨੈਕਸ਼ਨ ਨੂੰ ਸ਼ਹਿਰੀ ਉਤਪਾਦ ਜਾਂ ਸ਼ਹਿਰਾਂ ਅਤੇ ਕਸਬਿਆਂ ਵਿੱਚ ਰਹਿਣ ਵਾਲੇ ਲੋਕਾਂ ਲਈ ਖਾਣਾ ਪਕਾਉਣ ਦਾ ਈਂਧਨ ਮੰਨਿਆ ਜਾਂਦਾ ਹੈ ਲੇਕਿਨ ਹੁਣ ਉੱਜਵਲਾ ਯੋਜਨ ਦੇ ਰਾਹੀਂ ਇਹ ਸੁਵਿਧਾ ਪਿੰਡਾਂ ਵਿੱਚ ਰਹਿਣ ਵਾਲੇ ਗਰੀਬ ਲੋਕਾਂ ਨੂੰ ਵੀ ਆਸਾਨੀ ਨਾਲ ਉਪਲੱਬਧ ਹੋ ਜਾਂਦੀ ਹੈ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਯੋਜਨਾ ਦੇ ਲਾਭਾਰਥੀਆਂ ਦੀ ਤੁਰੰਤ ਮੰਗ ਨੂੰ ਪੂਰਾ ਕਰਨ ਲਈ ਮਾਈਕ੍ਰੋ ਵਿਤਰਕ ਦੀ ਮਾਨਤਾ ਦਾ ਪਤਾ ਲਗਾਇਆ ਜਾ ਸਕਦਾ ਹੈ।
ਭਿਵਾੜੀ ਸਿਲੰਡਰ ਮੈਨੂਫੈਕਚਰਿੰਗ ਕੰਪਨੀ ਦੇ ਸ਼੍ਰੀ ਮਾਨਵੇਂਦਰ ਸਿੰਘ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨਾ ਦੇ ਜ਼ਰੀਏ ਮੰਗ ਵਧਣ ਨਾਲ ਕੰਪਨੀ ਸੁਰੱਖਿਆ ਮਾਨਕਾਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਬਿਹਤਰੀਨ ਸਿਲੰਡਰ ਦਾ ਨਿਰਮਾਣ ਕਰਾ ਰਹੀ ਹੈ। ਨਾਲ ਹੀ ਲੋਕਾਂ ਨੂੰ ਕੱਚੇ ਮਾਲ ਦੀ ਸਪਲਾਈ ਅਤੇ ਸਿਲੰਡਰਾਂ ਦੀ ਨਿਯਮਿਤ ਜਾਂਚ ਵੀ ਕੀਤੀ ਜਾ ਰਹੀ ਹੈ। ਉੱਤਰ ਪ੍ਰਦੇਸ਼ ਦੇ ਇੱਕ ਵਿਤਰਕ ਸ਼੍ਰੀ ਸਵਤੰਤਰ ਕੁਮਾਰ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨਾ ਨਾਲ ਪਹਿਲੇ ਉਨ੍ਹਾਂ ਦੀ ਏਜੰਸੀ ਦੇ ਕੋਲ 2000 ਕਨੈਕਸ਼ਨ ਸਨ, ਜੋ ਹੁਣ ਵਧਕੇ 12,500 ਹੋ ਗਏ ਹਨ ਅਤੇ ਇਨ੍ਹਾਂ ਵਿੱਚੋਂ 7,500 ਕਨੈਕਸ਼ਨ ਉੱਜਵਲਾ ਯੋਜਨਾ ਦੇ ਤਹਿਤ ਵੰਡੇ ਗਏ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਆਸਟ੍ਰੇਲੀਆ ਦੇ ਡਿਪਲੋਮੈਟਸ ਦਾ ਹਿੰਦੀ ਦੇ ਪ੍ਰਤੀ ਲਗਾਅ ਅਤਿਅੰਤ ਆਨੰਦਦਾਇਕ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਹਿੰਦੀ ਦਿਵਸ ਦੇ ਸਬੰਧ ਵਿੱਚ ਆਸਟ੍ਰੇਲੀਆ ਦੇ ਡਿਪਲੋਮੈਟਸ ਦੁਆਰਾ ਆਪਣੇ ਪਸੰਦੀਦਾ ਹਿੰਦੀ ਅਖਾਣ ਨੂੰ ਪੜ੍ਹਨ ਦੀ ਸ਼ਲਾਘਾ ਕੀਤੀ ਹੈ।
ਭਾਰਤ ਵਿੱਚ ਆਸਟ੍ਰੇਲੀਆ ਦੇ ਹਾਈ ਕਮਿਸ਼ਨਰ ਫਿਲਿਪ ਗ੍ਰੀਨ ਓਏਐਮ  ਦੇ ਐਕਸ  ਪੋਸਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਇੱਕ ਐਕਸ ਪੋਸਟ ਵਿੱਚ ਕਿਹਾ;
“ਤੁਹਾਡੇ ਇਹ ਦੋਹੇ ਅਤੇ ਮੁਹਾਵਰੇ ਮੰਤਰਮੁਗਧ ਕਰਨ ਵਾਲੇ ਹਨ! ਆਸਟ੍ਰੇਲੀਆ ਦੇ ਡਿਪਲੋਮੈਟਸ ਦਾ ਹਿੰਦੀ ਦੇ ਪ੍ਰਤੀ ਇਹ ਲਗਾਅ ਬੇਹੱਦ ਹੀ ਦਿਲਚਸਪ ਹੈ।”
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਹਾਇਡ੍ਰੋਜਨ ਅਰਥਵਿਵਸਥਾ - ਨਵੀਂ ਦਿੱਲੀ ਸੰਵਾਦ 2021 ਦਾ ਉਦਘਾਟਨ ਸੰਸਕਰਣ
ਹਾਇਡ੍ਰੋਜਨ ‘ਤੇ ਗੋਲਮੇਜ ਸੰਮੇਲਨ ਦਾ ਆਯੋਜਨ ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ ਦੇ ਅਨੁਸਾਰ ਐਨਰਜੀ ਫੋਰਮ ਅਤੇ ਐੱਫਆਈਪੀਆਈ ਦੁਆਰਾ 15 ਅਪ੍ਰੈਲ, 2021 ਨੂੰ ਕੀਤਾ ਜਾ ਰਿਹਾ ਹੈ
ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ ਦੇ ਅਨੁਸਾਰ ਦ ਐਨਰਜੀ ਫੋਰਮ ਅਤੇ ਫੇਡਰੇਸ਼ਨ ਆਵ੍ ਇੰਡੀਅਨ ਪੈਟ੍ਰੋਲੀਅਮ ਇੰਡਸਟਰੀ  15 ਅਪ੍ਰੈਲ, 2021 ਨੂੰ ਵਰਚੁਅਲ ਮਾਧਿਅਮ ਰਾਹੀਂ ਹਾਇਡ੍ਰੋਜਨ ਗੋਲਮੇਜ ਸੰਮੇਲਨ ਦਾ ਆਯੋਜਨ ਕਰ ਰਿਹਾ ਹੈ ਜਿਸ ਦਾ ਵਿਸ਼ਾ ਹੈ ਹਾਇਡ੍ਰੋਜਨ ਅਰਥਵਿਵਸਥਾ ਭਾਰਤੀ ਸੰਵਾਦ – 2021, ‘ਇਸ ਦਾ ਉਦੇਸ਼ ਉੱਭਰਦੇ ਹਾਇਡ੍ਰੋਜਨ ਈਕੋਸਿਸਟਮ ਅਤੇ ਸਾਂਝੇ, ਸਹਿਯੋਗ ਅਤੇ ਸੰਗਠਨ ਦੀਆਂ ਸੰਭਾਵਨਾਵਾਂ ਨਾਲ ਜੁੜੇ ਮੌਕਿਆਂ ਦਾ ਪਤਾ ਲਗਾਉਣਾ ਹੈ।
ਦੁਨੀਆ ਅੰਤਰਰਾਸ਼ਟਰੀ ਜਲਵਾਯੂ ਪ੍ਰਤੀਬੱਧਤਾਵਾਂ ਨੂੰ ਹਾਸਲ ਕਰਨ ਦੀ ਦਿਸ਼ਾ ਵਿੱਚ ਆਗੂ ਹੈ ਅਤੇ ਜਲਵਾਯੂ ਪਰਿਵਰਤਨ ਨਾਲ ਜੁੜੀਆਂ ਚੁਣੌਤੀਆਂ ਦਾ ਮੁਕਾਬਲਾ ਕਰਨ ਲਈ ਕਦਮ ਅੱਗੇ ਵਧਾ ਰਹੀ ਹੈ, ਅਜਿਹੇ ਵਿੱਚ ਹਾਇਡ੍ਰੋਜਨ ਦੀ ਮਹੱਤਤਾ ਦਿਨ ਪ੍ਰਤੀ ਦਿਨ ਵੱਧ ਰਹੀ ਹੈ, ਕਿਉਂਕਿ ਇਹ ਇੱਕ ਮਾਤਰ ਅਜਿਹਾ ਪਾਰੰਪਰਿਕ ਈਂਧਨ ਦਾ ਸਰੋਤ ਹੈ ਜੋ ਊਰਜਾ ਮੰਗਾਂ ਦੀ ਖਾਈ ਨੂੰ ਭਰ ਸਕਦਾ ਹੈ।
ਹਾਇਡ੍ਰੋਜਨ ਰਾਉਂਡਟੇਬਲ ਆਪਣੀ ਤਰ੍ਹਾਂ ਦਾ ਪਹਿਲਾ ਆਯੋਜਨ ਹੈ ਜਿਸ ਵਿੱਚ ਮੰਤਰੀ ਪੱਧਰ ਸੈਸ਼ਨ ਦਾ ਆਯੋਜਨ ਹੋਵੇਗਾ। ਉਸ ਦੇ ਬਾਅਦ ਪੰਜ ਸੈਮੀਨਾਰ ਸੈਸ਼ਨ ਆਯੋਜਿਤ ਕੀਤੇ ਜਾਣਗੇ ਜਿਸ ਵਿੱਚ ਮੰਨੇ-ਪ੍ਰਮੰਨੇ ਨੀਤੀ ਨਿਰਮਾਤਾ, ਮਾਹਰ, ਅਤੇ ਉਦਯੋਗ ਜਗਤ ਦੇ ਪ੍ਰਮੁੱਖ ਦੁਨੀਆ ਦੇ ਵੱਖ - ਵੱਖ ਖੇਤਰਾਂ ਤੋਂ ਭਾਗ ਲੈਣਗੇ। ਇਨ੍ਹਾਂ ਗੋਸ਼ਠੀਆਂ ਵਿੱਚ ਨੀਤੀਗਤ ਰੋਡਮੈਪ ਤਿਆਰ ਕਰਨ ਤੋਂ ਲੈ ਕੇ ਹਾਇਡ੍ਰੋਜਨ ਦੀ ਮੰਗ ਅਤੇ ਆਪੂਰਤੀ ਦੀ ਮੈਪਿੰਗ ਕੀਤੀ ਜਾਵੇਗੀ ।
ਇਸ ਉੱਚ ਪੱਧਰੀ ਗੋਲਮੇਜ ਸੰਮੇਲਨ ਦੀ ਅਗਵਾਈ ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਅਤੇ ਇਸਪਾਤ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਕਰਨਗੇ ਅਤੇ ਆਯੋਜਨ ਵਿੱਚ ਉਦਘਾਟਨ ਭਾਸ਼ਣ ਦੇਣਗੇ। ਉਨ੍ਹਾਂ ਦੇ ਸੰਬੋਧਨ ਦੇ ਬਾਅਦ ਯੂਏਈ ਦੇ ਉਦਯੋਗ ਅਤੇ ਉੱਨਤ ਟੈਕਨੋਲੋਜੀ ਮੰਤਰੀ ਡਾ. ਸੁਲਤਾਨ ਬਿਨ ਅਹਿਮਦ ਸੁਲਤਾਨ ਅਲ ਜਬੇਰ , ਆਸਟ੍ਰੇਲੀਆ ਦੇ ਊਰਜਾ ਅਤੇ ਉਤਸਰਜਨ ਨਿਊਨੀਕਰਣ ਮੰਤਰੀ ਸ਼੍ਰੀ ਅੰਗਸ ਟੇਲਰ, ਡੇਨਮਾਰਕ ਦੇ ਜਲਵਾਯੂ, ਊਰਜਾ ਅਤੇ ਯੂਟੀਲਿਟੀਜ ਮੰਤਰੀ ਸ਼੍ਰੀ ਡੈਨ ਜੁਰਗੇਨਸੇਨ, ਅਮਰੀਕਾ ਦੇ ਸਹਾਇਕ ਊਰਜਾ ਮੰਤਰੀ ਸ਼੍ਰੀ ਡੇਵਿਡ ਐੱਮ ਟਰਕ ਵੀ ਪ੍ਰਬੰਧ ਨੂੰ ਸੰਬੋਧਿਤ ਕਰਨਗੇ । ਸਾਰੇ ਵਕਤਾ ਨੀਤੀਗਤ ਖਾਕਾ ਤਿਆਰ ਕਰਨ ‘ਤੇ ਆਪਣੇ ਅਨੁਭਵ ਅਤੇ ਜਾਣਕਾਰੀ ਸਾਂਝੀ ਕਰਨਗੇ ਅਤੇ ਮੰਗ ਅਤੇ ਆਪੂਰਤੀ ਵਿਸ਼ੇ ‘ਤੇ ਚਰਚਾ ਕਰਨਗੇ।
ਆਯੋਜਨ ਵਿੱਚ ਅਲੱਗ ਤੋਂ ਇੱਕ ਸੈਸ਼ਨ ਭਾਰਤ ਦੇ ਹਾਇਡ੍ਰੋਜਨ ਮਿਸ਼ਨ ਨੂੰ ਸਮਰਪਿਤ ਹੋਵੇਗਾ , ਜਿਸ ਵਿੱਚ ਨਵੀ ਅਤੇ ਨਵਿਆਉਣਯੋਗ ਊਰਜਾ ਸਕੱਤਰ ਡਾ . ਇੰਦੂ ਸ਼ੇਖਰ ਚਤੁਰਵੇਦੀ ਮੁੱਖ ਭਾਸ਼ਣ ਦੇਣਗੇ । ਆਯੋਜਨ ਦੇ ਸਮਾਪਤ ਸੈਸ਼ਨ ਦੀ ਪ੍ਰਧਾਨਗੀ ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਸਕੱਤਰ ਸ਼੍ਰੀ ਤਰੁਣ ਕਪੂਰ ਕਰਨਗੇ।
ਹਾਇਡ੍ਰੋਜਨ ਗੋਲਮੇਜ ਸੰਮੇਲਨ ਵਿੱਚ 15 ਵੱਖ - ਵੱਖ ਦੇਸ਼ਾਂ ਤੋਂ ਕੁਲ 25 ਵਕਤਾ ਹਿੱਸਾ ਲੈਣਗੇ ਜੋ ਵੱਖ-ਵੱਖ ਸਰੋਤਾਂ ਨੂੰ ਹਾਇਡ੍ਰੋਜਨ ਦੀ ਸਮਰੱਥਾ ਅਤੇ ਰਾਸ਼ਟਰੀ ਊਰਜਾ ਤਬਦੀਲੀ ਲਈ ਇਸ ਦੇ ਮਹੱਤਵ ‘ਤੇ ਚਰਚਾ ਕਰਨਗੇ । ਗੋਲਮੇਜ ਸੰਮੇਲਨ ਦੇ ਇਸ ਵਰਚੁਅਲ ਆਯੋਜਨ ਵਿੱਚ ਦੁਨੀਆ ਭਰ ਤੋਂ ਲਗਭਗ 3000 ਪ੍ਰਤੀਭਾਗੀਆਂ ਦੇ ਜੁੜਣ ਦੀ ਸੰਭਾਵਨਾ ਹੈ। ਹੇਠਾਂ ਦਿੱਤੇ ਗਏ ਲਿੰਕ ਦੁਆਰਾ ਇਸ ਆਯੋਜਨ ਨਾਲ ਤੁਸੀ ਵੀ 15 ਅਪ੍ਰੈਲ , 2021 ਨੂੰ ਭਾਰਤੀ ਸਮੇਂ ਅਨੁਸਾਰ ਦੁਪਹਿਰ 2 ਵਜੇ ਜੁੜ ਸਕਦੇ ਹਨwww.futureenergyasia.com/hydrogen-economy,
ਇਸ ਗੋਲਮੇਜ ਸੰਮੇਲਨ ਦਾ ਉਦੇਸ਼ ਸੰਸਾਰ ਦੇ ਮਹਾਦੀਪਾਂ ‘ਤੇ ਮੌਜੂਦ ਹਾਇਡ੍ਰੋਜਨ ਦੀ ਵਰਤਮਾਨ ਪਰਿਸਥਿਤੀ ਦੀ ਪ੍ਰਗਤੀ ਨੂੰ ਸਮਝਣਾ ਅਤੇ ਥਿੰਕ ਟੈਂਕ , ਸਰਕਾਰਾਂ ਅਤੇ ਉਦਯੋਗ ਜਗਤ ਲਈ ਇੱਕ ਅਜਿਹਾ ਮੰਚ ਉਪਲੱਬਧ ਕਰਾਉਣਾ ਹੈ ਜਿੱਥੇ ਸਾਰੇ ਪੱਖ ਇਕੱਠੇ ਆ ਸਕਣ ਅਤੇ ਸਸਤੀ ਅਤੇ ਟਿਕਾਊ ਟੈਕਨੋਲੋਜੀ ਵਿਕਸਿਤ ਕਰਨ ਦੇ ਅਭਿਆਨ ਨਾਲ ਜੁੜ ਸਕਣ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਲਈ ਵੈਕਸੀਨ ਪ੍ਰਬੰਧਨ 'ਤੇ ਰਾਸ਼ਟਰੀ ਮਾਹਿਰ ਸਮੂਹ ਨੇ ਕੋਵਿਡ -19 ਵੈਕਸੀਨ ਦੀ ਉਪਲਬਧਤਾ ਅਤੇ ਇਸ ਦੀ ਸਪਲਾਈ ਸੁਨਿਸ਼ਚਿਤ ਕਰਨ ਲਈ ਰਣਨੀਤੀ 'ਤੇ ਵਿਚਾਰ-ਚਰਚਾ
ਕੋਵਿਡ-19 ਲਈ ਵੈਕਸੀਨ ਪ੍ਰਬੰਧਨ ਤੇ ਰਾਸ਼ਟਰੀ ਮਾਹਿਰ ਸਮੂਹ ਅੱਜ ਪਹਿਲੀ ਵਾਰ  ਮੀਟਿੰਗ ਹੋਈ। ਮੀਟਿੰਗ ਦੀ ਪ੍ਰਧਾਨਗੀ ਨੀਤੀ ਆਯੋਗ ਮੈਂਬਰ ਡਾ. ਵੀ ਕੇ ਪੌਲ ਨੇ ਕੀਤੀ ਅਤੇ ਸਕੱਤਰ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਇਸ ਦੇ ਸਹਿ-ਚੇਅਰਮੈਨ ਸੀ।
ਕੋਵਿਡ-19 ਦੇ ਮਾਹਿਰ ਸਮੂਹ ਨੇ ਮਾਲ ਸੂਚੀ ਪ੍ਰਬੰਧਨ ਦੇ ਲਈ ਡਿਜੀਟਲ ਬੁਨਿਆਦੀ ਢਾਂਚੇ ਦੇ ਨਿਰਮਾਣ ਅਤੇ ਵਿਸ਼ੇਸ਼ ਰੂਪ ਨਾਲ ਆਖਰੀ ਸਿਰੇ ਤੱਕ ਸਪਲਾਈ ਦੇ ਨਾਲ ਟੀਕਾਕਰਨ ਪ੍ਰਕਿਰਿਆ ਤੇ ਨਜ਼ਰ ਰੱਖਣ ਸਮੇਤ ਇਸ ਵੈਕਸੀਨ ਦੇ ਸਪਲਾਈ ਤੰਤਰ ਦੇ ਲਈ ਧਾਰਨਾ ਅਤੇ ਅਮਲੀ ਤੰਤਰ ਬਾਰੇ ਚਰਚਾ ਕੀਤੀ। ਉਨ੍ਹਾਂ ਨੇ ਦੇਸ਼ ਲਈ ਕੋਵਿਡ -19 ਵੈਕਸੀਨ ਲਈ ਉਮੀਦਵਾਰਾਂ ਦੀ ਚੋਣ ਲਈ ਵਿਆਪਕ ਮਾਪਦੰਡਾਂ 'ਤੇ ਵਿਚਾਰ-ਵਟਾਂਦਰੇ ਕੀਤੇ ਅਤੇ ਟੀਕਾਕਰਨ ਬਾਰੇ ਰਾਸ਼ਟਰੀ ਤਕਨੀਕੀ ਸਲਾਹਕਾਰ ਸਮੂਹ  ਦੀ ਸਥਾਈ ਤਕਨੀਕੀ ਸਬ-ਕਮੇਟੀ ਤੋਂ ਸਹਿਯੋਗ ਦੀ ਮੰਗ ਕੀਤੀ। ਇਸ ਸਮੂਹ ਨੇ ਟੀਕਾਕਰਨ ਲਈ ਆਬਾਦੀ ਸਮੂਹਾਂ ਦੀ ਤਰਜੀਹ ਦੇ ਮਾਰਗ ਦਰਸ਼ਕ ਸਿਧਾਂਤਾਂ ਦੇ ਨਾਲ-ਨਾਲ ਸਵਦੇਸ਼ੀ ਅਤੇ ਅੰਤਰਰਾਸ਼ਟਰੀ ਨਿਰਮਾਣ ਸਮੇਤ ਕੋਵਿਡ-19 ਵੈਕਸੀਨ ਖਰੀਦ ਤੰਤਰ 'ਤੇ ਡੂੰਘਾਈ ਨਾਲ ਵਿਚਾਰ ਕੀਤਾ।
ਮਾਹਿਰ ਸਮੂਹ ਨੇ ਕੋਵਿਡ -19 ਵੈਕਸੀਨ ਖਰੀਦਣ ਲਈ ਲੋੜੀਂਦੇ ਵਿੱਤੀ ਸਰੋਤਾਂ ਅਤੇ ਇਸ ਦੇ ਵਿੱਤ ਪੋਸ਼ਣ ਲਈ ਵੱਖ-ਵੱਖ ਵਿਕਲਪਾਂ ਬਾਰੇ ਵਿਚਾਰ ਵਟਾਂਦਰੇ ਕੀਤੇ। ਕੋਵਿਡ-19 ਟੀਕਾਕਰਣ ਦੀ ਸ਼ੁਰੂਆਤ ਕਰਨ ਲਈ ਸਪਲਾਈ ਪਲੈਟਫਾਰਮ, ਕੋਲਡ ਚੇਨ ਅਤੇ ਸਹਾਇਕ ਬੁਨਿਆਦੀ ਢਾਂਚੇ ਵਜੋਂ ਉਪਲਬਧ ਵਿਕਲਪਾਂ 'ਤੇ ਵੀ ਵਿਚਾਰ-ਵਟਾਂਦਰੇ ਕੀਤੇ ਗਏ। ਇਸ ਦੇ ਇਲਾਵਾ, ਵੈਕਸੀਨ ਦੀ ਉਚਿਤ ਅਤੇ ਪਾਰਦਰਸ਼ੀ ਵੰਡ ਨੂੰ ਯਕੀਨੀ ਬਣਾਉਣ ਲਈ ਸੰਭਾਵਿਤ ਦ੍ਰਿਸ਼ਾਂ 'ਤੇ ਰਣਨੀਤੀ ਅਤੇ ਅਨੂਵਰਤੀ ਕਾਰਵਾਈ ਦੇ ਬਾਰੇ ਵਿੱਚ ਚਰਚਾ ਕੀਤੀ ਗਈ। ਵੈਕਸੀਨ ਦੀ ਸੁਰੱਖਿਆ ਅਤੇ ਨਿਗਰਾਨੀ ਨਾਲ ਜੁੜੇ ਮੁੱਦਿਆਂ ਨੂੰ ਵੀ ਉਭਾਰਿਆ ਗਿਆ ਅਤੇ ਪਾਰਦਰਸ਼ੀ ਜਾਣਕਾਰੀ ਅਤੇ ਜਾਗਰੂਕਤਾ ਨਿਰਮਾਣ ਰਾਹੀਂ ਕਮਿਊਨਿਟੀ ਦੀ ਭਾਗੀਦਾਰੀ ਬਾਰੇ ਵੀ ਵਿਚਾਰ-ਵਟਾਂਦਰਾ ਕੀਤਾ ਗਿਆ।
ਕੋਵਿਡ-19 ਵੈਕਸੀਨ ਲਈ ਆਪਣੇ ਪ੍ਰਮੁੱਖ ਗੁਆਂਢੀਆਂ ਅਤੇ ਵਿਕਾਸ ਭਾਈਵਾਲ ਦੇਸ਼ਾਂ ਨੂੰ ਦਿੱਤੀ ਸਹਾਇਤਾ ਬਾਰੇ ਵੀ ਵਿਚਾਰ-ਵਟਾਂਦਰਾ ਕੀਤਾ ਗਿਆ। ਵਿਚਾਰ ਵਟਾਂਦਰੇ ਦੌਰਾਨ ਮਾਹਿਰ ਸਮੂਹ ਨੇ ਇਹ ਵੀ ਕਿਹਾ ਕਿ ਭਾਰਤ ਘਰੇਲੂ ਵੈਕਸੀਨ ਨਿਰਮਾਣ ਦੀ ਸਮਰੱਥਾ ਦਾ ਵੀ ਲਾਭ ਉਠਾਏਗਾ ਅਤੇ ਸਾਰੇ ਅੰਤਰਰਾਸ਼ਟਰੀ ਦਿੱਗਜਾਂ ਨਾਲ ਨਾ ਸਿਰਫ ਭਾਰਤ ਵਿਚ, ਬਲਕਿ ਘੱਟ ਅਤੇ ਦਰਮਿਆਨੀ ਆਮਦਨੀ ਵਾਲੇ ਦੇਸ਼ਾਂ ਲਈ ਵੀ ਟੀਕਿਆਂ ਦੀ ਜਲਦੀ ਸਪਲਾਈ ਵਿਚ ਸ਼ਾਮਲ ਹੋਵੇਗਾ।
ਕਮੇਟੀ ਨੇ ਸਾਰੇ ਰਾਜਾਂ ਨੂੰ ਸਲਾਹ ਦਿੱਤੀ ਹੈ ਕਿ ਉਹ ਵੈਕਸੀਨ ਦੀ ਖਰੀਦ ਲਈ ਵੱਖਰਾ ਰਸਤਾ ਨਾ ਅਪਣਾਉਣ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਟੀਕੇ ਦੀ ਬਰਬਾਦੀ ਘਟਾਉਣ ਲਈ ਹੈਲਥਕੇਅਰ ਵਰਕਰਾਂ ਅਤੇ ਨਰਸਾਂ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਟੀਕੇ ਦੀ ਬਰਬਾਦੀ ਘਟਾਉਣ ਲਈ ਇੱਕ ਮਿਸਾਲ ਕਾਇਮ ਕਰਨ ਵਾਸਤੇ ਹੈਲਥਕੇਅਰ ਵਰਕਰਾਂ ਅਤੇ ਨਰਸਾਂ ਦੀ ਸ਼ਲਾਘਾ ਕੀਤੀ ਹੈ।
ਕੇਰਲ ਦੇ ਮੁੱਖ ਮੰਤਰੀ ਪਿਨਾਰਾਈ ਵਿਜਯਨ ਦੇ ਇੱਕ ਟਵੀਟ ਦਾ ਹਵਾਲਾ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਇਹ ਦੇਖ ਕੇ ਚੰਗਾ ਲਗਿਆ ਕਿ ਸਾਡੇ ਹੈਲਥਕੇਅਰ ਵਰਕਰਾਂ ਅਤੇ ਨਰਸਾਂ ਨੇ ਟੀਕੇ ਦੀ ਬਰਬਾਦੀ ਘਟਾਉਣ ਲਈ ਇੱਕ ਮਿਸਾਲ ਕਾਇਮ ਕੀਤੀ। ਕੋਵਿਡ-19 ਦੇ ਖ਼ਿਲਾਫ਼ ਲੜਾਈ ਨੂੰ ਮਜ਼ਬੂਤ ਕਰਨ ਲਈ ਟੀਕੇ ਦੀ ਬਰਬਾਦੀ ਨੂੰ ਘਟਾਉਣਾ ਮਹੱਤਵਪੂਰਨ ਹੈ।”
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਬੇਹੱਦ ਸੰਵੇਦਨਸ਼ੀਲ, ਵਰਤਣ ’ਚ ਆਸਾਨ ਸੈਂਸਰ ਭੋਜਨ ਤੇ ਪਾਣੀ ’ਚੋਂ 15 ਮਿੰਟਾਂ ਅੰਦਰ ਸੰਖੀਆ ਦਾ ਪਤਾ ਲਾ ਸਕਦਾ ਹੈ
ਡਾ. ਵਨੀਸ਼ ਕੁਮਾਰ, ਇੱਕ ‘ਇੰਸਪਾਇਰ ਫ਼ੈਕਲਟੀ ਫ਼ੈਲੋ’, ਨੇ ਇੱਕ ਅਜਿਹਾ ਬੇਹੱਦ ਸੰਵੇਦਨਸ਼ੀਲ ਤੇ ਵਰਤਣ ’ਚ ਆਸਾਨ ਸੈਂਸਰ ਵਿਕਸਤ ਕੀਤਾ ਹੈ, ਜੋ ਪਾਣੀ ਤੇ ਭੋਜਨ ਦੇ ਸੈਂਪਲਾਂ ’ਚੋਂ 15 ਮਿੰਟਾਂ ਅੰਦਰ ਸੰਖੀਆ  ਜ਼ਹਿਰ ਦੇ ਦੂਸ਼ਣ ਦਾ ਪਤਾ ਲਾ ਸਕਦਾ ਹੈ। ਵਿਕਸਤ ਕੀਤਾ ਗਿਆ ਇਹ ਸੈਂਸਰ ਬਹੁਤ ਜ਼ਿਆਦਾ ਸੰਵੇਦਨਸ਼ੀਲ, ਚੋਣਾਤਮਕ ਤੇ ਇੱਕੋ ਹੀ ਪੜਾਅ ਦੀ ਪ੍ਰਕਿਰਿਆ ਵਾਲਾ ਹੈ ਅਤੇ ਇਹ ਵੱਖੋ–ਵੱਖਰੇ ਪਾਣੀ ਤੇ ਭੋਜਨ ਸਮੱਗਰੀਆਂ ਦੇ ਨਮੂਨਿਆਂ ਲਈ ਪੂਰੀ ਤਰ੍ਹਾਂ ਢੁਕਵਾਂ ਹੈ। ਆਪਣੀ ਤਰ੍ਹਾਂ ਦੇ ਇਸ ਖ਼ਾਸ ਸੈਂਸਰ ਨੂੰ ਕੇਵਲ ਸਟੈਂਡਰਡ ਲੇਬਲ ਨਾਲ ਰੰਗ–ਪਰਿਵਰਤਨ  ਨੂੰ ਪਰਸਪਰ ਸਬੰਧਤ ਕਰ ਕੇ ਇੱਕ ਆਮ ਆਦਮੀ ਵੱਲੋਂ ਵੀ ਆਸਾਨੀ ਨਾਲ ਸੰਚਾਲਿਤ ਕੀਤਾ ਜਾ ਸਕਦਾ ਹੈ।
ਭਾਰਤ ਸਰਕਾਰ ’ਚ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ ਦੇ ‘ਇੰਸਪਾਇਰ ਫ਼ੈਕਲਟੀ ਫ਼ੈਲੋਸ਼ਿਪ’ ਪ੍ਰਾਪਤਕਰਤਾ ਅਤੇ ਇਸ ਵੇਲੇ ਰਾਸ਼ਟਰੀ ਖੇਤੀ–ਖ਼ੁਰਾਕ ਜੈਵਿਕ ਟੈਕਨਾਲੋਜੀ ਸੰਸਥਾਨ  ਮੋਹਾਲੀ ’ਚ ਤਾਇਨਾਤ ਡਾ. ਕੁਮਾਰ ਵੱਲੋਂ ਵਿਕਸਤ ਸੈਂਸਰ ਦਾ ਪ੍ਰੀਖਣ ਤਿੰਨ ਤਰੀਕਿਆਂ ਨਾਲ ਕੀਤਾ ਜਾ ਸਕਦਾ ਹੈ – ਸਪੈਕਟ੍ਰੋਸਕੋਪਿਕ ਮਾਪਕ, ਕਲਰਮੀਟਰ ਜਾਂ ਮੋਬਾਇਲ ਐਪਲੀਕੇਸ਼ਨ ਦੀ ਮਦਦ ਨਾਲ ਰੰਗ ਤੀਬਰਤਾ ਮਾਪਨ ਖੁੱਲ੍ਹੀਆਂ ਅੱਖਾਂ ਨਾਲ।
ਮਿਸ਼ਰਤ ਧਾਤ  ਆਧਾਰਤ ਧਾਤ ਜੈਵਿਕ ਢਾਂਚੇ ਉੱਤੇ ਵਿਕਸਤ ਇਹ ਸੈਂਸਰ ਆਰਸੈਨਿਕ ਦੀ ਇੱਕ ਵਿਸਤ੍ਰਿਤ ਲੜੀ – 0.05 ਪੀਪੀਬੀ  ਤੋਂ 1000 ਪੀਪੀਐੱਮ  ਤੱਕ ਦਾ ਪਤਾ ਲਾ ਸਕਦਾ ਹੈ। ਕਾਗਜ਼ ਅਤੇ ਕਲਰਮੀਟ੍ਰਿਕ ਸੈਂਸਰ ਦੇ ਮਾਮਲੇ ’ਚ ਆਰਸੈਨਿਕ ਦੇ ਸੰਪਰਕ ’ਚ ਆਉਣ ਤੋਂ ਬਾਅਦ ਮੈਟਲ–ਆਰਗੈਨਿਕ ਫ਼੍ਰੇਮਵਰਕ  ਦਾ ਰੰਗ ਬੈਂਗਣੀ ਤੋਂ ਨੀਲੇ ਰੰਗ ਵਿੱਚ ਬਦਲ ਜਾਂਦਾ ਹੈ। ਇਸ ਵਿੱਚ ਨੀਲੇ ਰੰਗ ਦੀ ਤੀਬਰਤਾ ਆਰਸੈਨਿਕ ਦੀ ਇਕਾਗਰਤਾ ’ਚ ਵਾਧਾ ਹੋਣ ਨਾਲ ਵਧਦੀ ਹੈ।
ਜ਼ਮੀਨ ਹੇਠਲਾ ਪਾਣੀ, ਚੌਲ਼ਾਂ ਦੇ ਅਰਕ ਤੇ ਆਲੂ ਬੁਖਾਰੇ ਦੇ ਰਸ ਵਿੱਚ ਆਰਸੈਨਿਕ ਦੇ ਪ੍ਰੀਖਣ ਲਈ ਸਪੈਕਟ੍ਰੋਸਕੋਪਿਕ ਦੇ ਨਾਲ–ਨਾਲ ਕਾਗਜ਼ ਆਧਾਰਤ ਉਪਕਰਣਾਂ ਦੇ ਨਿਰਮਾਣ ਲਈ ਇਸ ਦਾ ਸਫ਼ਲਤਾਪੂਰਬਕ ਪ੍ਰੀਖਣ ਕੀਤਾ ਗਿਆ ਹੈ। ਇਸ ਖੋਜ ਨੂੰ ‘ਕੈਮੀਕਲ ਇੰਜੀਨੀਅਰਿੰਗ ਜਰਨਲ’ ’ਚ ਪ੍ਰਕਾਸ਼ਨ ਲਈ ਪ੍ਰਵਾਨ ਵੀ ਕੀਤਾ ਗਿਆ ਹੈ।
ਆਮ ਆਦਮੀ ਨੂੰ ਆਰਸੈਨਿਕ ਨਾਲ ਜੁੜੇ ਸੰਭਾਵੀ ਸਿਹਤ ਮਸਲਿਆਂ ਤੋਂ ਬਚਾਉਣ ਲਈ ਪੀਣ ਤੇ ਭੋਜਨ ਦੇ ਸੇਵਨ ਤੋਂ ਪਹਿਲਾਂ ਹੀ ਆਰਸੈਨਿਕ ਦੀ ਸ਼ਨਾਖ਼ਤ ਕਰਨੀ ਜ਼ਰੂਰੀ ਹੈ। ਭਾਵੇਂ ਹਾਨੀਕਾਰਕ ਤੱਤਾਂ ਦਾ ਪਤਾ ਲਾਉਣ ਦੇ ਮੌਜੂਦਾ ਤਰੀਕਿਆਂ ’ਚ ਕੋਈ ਵੀ ਆਮ ਆਦਮੀ ਵੱਲੋਂ ਆਸਾਨੀ ਨਾਲ ਇਸਤੇਮਾਲ ਨਹੀਂ ਕੀਤਾ ਜਾ ਸਕਦਾ ਹੈ।
ਮੋਲੀਬਡੇਨਮ–ਬਲੂ ਟੈਸਟ ਦੇ ਅਗਾਂਹਵਧੂ ਸੰਸਕਰਣ ਦੇ ਮੁਕਾਬਲੇ ਇਹ ਨਵੀਂ ਵਿਕਸਤ ਪ੍ਰੀਖਣ ਕਿਟ 500–ਗੁਣਾ ਵਧੇਰੇ ਸੰਵੇਦਨਸ਼ੀਲ ਹੈ, ਜੋ ਆਰਸੈਨਿਕ ਆਇਨਜ਼  ਦੇ ਸੰਵੇਦਨ ਲਈ ਵਰਤੋਂ ’ਚ ਲਿਆਂਦੇ ਜਾਣ ਵਾਲੇ ਸਭ ਤੋਂ ਆਮ  ਪ੍ਰੀਖਣਾਂ ’ਚੋਂ ਇੱਕ ਹੈ। ਇਹ ਐਟੌਮਿਕ ਅਬਸੌਰਪਸ਼ਨ ਸਪੈਕਟ੍ਰੋਸਕੋਪੀ  ਅਤੇ ਇੰਡਕਟੀਵਲੀ–ਕਪਲਡ ਪਲਾਜ਼ਮਾ ਮਾਸ ਸਪੈਕਟ੍ਰੋਮੀਟਰੀ  ਜਿਹੀਆਂ ਹੋਰ ਆਮ ਤੌਰ ’ਤੇ ਵਰਤੀਆਂ ਜਾਣ ਵਾਲੀਆਂ ਉਨ੍ਹਾਂ ਵਿਸ਼ਲੇਸ਼ਣਾਤਮਕ ਤਕਨੀਕਾਂ ਦੀ ਤੁਲਨਾ ’ਚ ਕਿਫ਼ਾਇਤੀ ਤੇ ਸਰਲ ਹੈ, ਜਿਸ ਲਈ ਮਹਿੰਗੇ ਸੈੱਟਅਪ, ਲੰਮੀ ਤੇ ਔਖੀ ਕਾਰਜ–ਪ੍ਰਣਾਲੀ, ਕੁਸ਼ਲ ਆਪਰੇਟਰਾਂ, ਜਟਿਲ ਮਸ਼ੀਨਰੀ ਤੇ ਔਖੇ ਨਮੂਨੇ ਤਿਆਰ ਕਰਨ ਦੀ ਜ਼ਰੂਰਤ ਪੈਂਦੀ ਸੀ। ਡਾ. ਵਨੀਸ਼ ਕੁਮਾਰ ਦੀ ਟੀਮ ਐੱਮਓ–ਏਐੱਸ ਅੰਤਰ–ਕਾਰਜ ਦੇ ਆਧਾਰ ਉੱਤੇ ਆਰਸੈਨਿਕ ਆਇਨਜ਼ ਦੇ ਸੰਵੇਦਨ ਲਈ ਐੰਮਓਐੱਫ਼ ਦਾ ਪਤਾ ਲਾਉਣ ਵਾਲੀ ਪਹਿਲੀ ਟੀਮ ਹੈ।
ਡਾ. ਕੁਮਾਰ ਨੇ ਆਪਣੀ ਖੋਜ ਦੀ ਵਿਆਖਿਆ ਕਰਦਿਆਂ ਦੱਸਿਆ ਕਿ ਆਰਸੈਨਿਕ ਆਇਨਜ਼ ਲਈ ਸੰਵੇਦਨਸ਼ੀਲ ਅਤੇ ਚੋਣਾਤਮਕ ਸੰਵੇਦਨ ਪੱਧਤੀ ਦੀ ਅਣਉਪਲਬਧਤਾ ਸਾਡੇ ਸਮਾਜ ਲਈ ਚਿੰਤਾਜਨਕ ਹੈ। ਇਸ ਨੂੰ ਇੱਕ ਚੁਣੌਤੀ ਮੰਨਦਿਆਂ, ਅਸੀਂ ਆਰਸੈਨਿਕ ਲਈ ਇੱਕ ਤੁਰੰਤ ਤੇ ਸੰਵੇਦਨਸ਼ੀਲ ਪਛਾਣ ਪੱਧਤੀ ਦੇ ਵਿਕਾਸ ਉੱਤੇ ਕੰਮ ਕਰਨਾ ਸ਼ੁਰੂ ਕੀਤਾ। ਸਾਨੂੰ ਮੋਲੀਬਡੇਨਮ ਤੇ ਆਰਸੈਨਿਕ ਵਿਚਾਲੇ ਪਰਸਪਰ ਪ੍ਰਭਾਵ ਦੀ ਜਾਣਕਾਰੀ ਸੀ। ਇਸ ਲਈ ਅਸੀਂ ਮੋਲੀਬਡੇਨਮ ਅਤੇ ਇੱਕ ਉਤਪ੍ਰੇਕ  ਨਾਲ ਯੁਕਤ ਸਮੱਗਰੀ ਬਣਾਈ, ਜੋ ਮੋਲੀਬਡੇਨਮ ਅਤੇ ਆਰਸੈਨਿਕ ਦੀ ਪਰਸਪਰ ਕਿਰਿਆ ਤੋਂ ਪੈਦਾ ਸੰਕੇਤ ਦੇ ਸਕਦੀ ਹੈ। ਕਈ ਕੋਸ਼ਿਸ਼ਾਂ ਤੋਂ ਬਾਅਦ, ਅਸੀਂ ਆਰਸੈਨਿਕ ਆਇਨਜ਼ ਦੀ ਵਿਸ਼ਿਸ਼ਟ, ਇੱਕ ਪੜਾਵੀ ਤੇ ਸੰਵੇਦਨਸ਼ੀਲ ਪਛਾਣ ਲਈ ਮਿਸ਼ਰਤ ਧਾਤ ਐੱਮਓਐੱਫ਼ ਵਿਕਸਤ ਕਰਨ ਦੇ ਸਮਰੱਥ ਹੋਏ।
ਵਧੇਰੇ ਜਾਣਕਾਰੀ ਲਈ, ਡਾ. ਵਨੀਸ਼ ਕੁਮਾਰ (vanish.saini01[at]gmail[dot]com, jagdish.chander0902[at]gmail[dot]com, vanish@nabi.res.in, ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੇਂਦਰ ਨੇ ਸੂਬਿਆਂ ਨੂੰ ਖਾਣ ਵਾਲੇ ਤੇਲ ਬੀਜਾਂ ਅਤੇ ਤੇਲ ਦੇ ਭੰਡਾਰ ਦਾ ਖੁਲਾਸਾ ਮਿੱਲਰਾਂ ਅਤੇ ਸਟਾਕਿਸਟਾਂ ਨਾਲ ਕਰਨ ਲਈ ਕਿਹਾ
ਗੈਰਵਾਜਬ ਕਾਰਵਾਈਆਂ ਨੂੰ ਰੋਕਣ ਅਤੇ ਖਾਣ ਵਾਲੇ ਤੇਲ ਦੀ ਉਪਲਬਧਤਾ ਵਿੱਚ ਪਾਰਦਰਸ਼ਤਾ ਲਿਆਉਣ ਦੀ ਮੁਹਿੰਮ
ਕਿਸੇ ਵੀ ਤਰ੍ਹਾਂ ਦੇ ਗੈਰਵਾਜਬ ਅਭਿਆਸਾਂ ਨੂੰ ਰੋਕਣ ਅਤੇ ਖਾਣ ਵਾਲੇ ਤੇਲ ਦੀ ਉਪਲਬਧਤਾ ਵਿੱਚ ਪਾਰਦਰਸ਼ਤਾ ਲਿਆਉਣ ਦੇ ਮੱਦੇਨਜ਼ਰ, ਕੇਂਦਰ ਨੇ ਸੂਬਿਆਂ ਨੂੰ ਖਾਣ ਵਾਲੇ ਤੇਲ ਬੀਜਾਂ ਅਤੇ ਤੇਲ ਦੇ ਸਟਾਕ ਦਾ ਖੁਲਾਸਾ ਮਿੱਲਾਂ ਅਤੇ ਸਟਾਕਿਸਟਾਂ ਨਾਲ ਕਰਨ ਲਈ ਕਿਹਾ ਹੈ।
ਇਹ ਕਦਮ ਇਹ ਸੁਨਿਸ਼ਚਿਤ ਕਰਨ ਲਈ ਚੁੱਕਿਆ ਜਾ ਰਿਹਾ ਹੈ ਤਾਂ ਜੋ ਕੋਈ ਗੈਰ ਵਾਜਬ ਪ੍ਰੈਕਟਿਸ ਨਾ ਹੋਵੇ ਅਤੇ ਕਿਸੇ ਵੀ ਤਰ੍ਹਾਂ ਨਾਲ ਖਾਣ ਵਾਲੇ ਤੇਲਾਂ ਦੀ ਜਮਾਖੋਰੀ ਦੇ ਨਤੀਜੇ ਵੱਜੋਂ ਵਾਧਾ ਨਾ ਹੋਵੇ।
ਇਹ ਕਿਸੇ ਵੀ ਕਿਸਮ ਦਾ ਸਟਾਕ ਦੀ ਲਿਮਿਟੇਸ਼ਨ ਦਾ ਹੁਕਮ ਨਹੀਂ ਹੈ।
ਸਕੱਤਰ, ਖੁਰਾਕ ਅਤੇ ਜਨਤਕ ਵੰਡ ਵੱਲੋਂ ਕੱਲ੍ਹ ਰਾਜ ਦੇ ਅਧਿਕਾਰੀਆਂ ਨਾਲ ਮੀਟਿੰਗ ਕਰਕੇ ਇਸ ਮਾਮਲੇ ਨੂੰ ਅੱਗੇ ਲਿਜਾਣ ਦੀ ਉਮੀਦ ਹੈ ਤਾਂ ਜੋ ਇਸਦੀ ਢੁਕਵੇਂ ਢੰਗ ਨਾਲ ਪਾਲਣਾ ਨੂੰ ਯਕੀਨੀ ਬਣਾਇਆ ਜਾ ਸਕੇ।
----------------------
ਡੀਜੇਐਨ/ਐਨਐਸ
(Visitor Counter : 112
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕੋੱਟਾਯਮ  ਵਿੱਚ ਗ੍ਰੀਨਫੀਲਡ ਏਅਰਪੋਰਟ ਪ੍ਰੋਜੈਕਟ ਦੇ ਲਈ ਸਥਾਨ ਦੀ ਮਨਜੂਰੀ ਮਿਲਣ ਦੀ ਪ੍ਰਸ਼ੰਸਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕੋੱਟਾਯਮ  ਵਿੱਚ ਗ੍ਰੀਨਫੀਲਡ ਏਅਰਪੋਰਟ ਪ੍ਰੋਜੈਕਟ ਦੇ ਸਥਾਨ ਲਈ ਸਿਵਲ ਏਵੀਏਸ਼ਨ ਮੰਤਰਾਲੇ ਦੁਆਰਾ 2250 ਏਕੜ ਤੋਂ ਅਧਿਕ ਭੂਮੀ ਦੀ ਮਨਜੂਰੀ ਮਿਲਣ ਦੀ ਪ੍ਰਸ਼ੰਸਾ ਕੀਤੀ ਹੈ।
ਸਿਵਲ ਏਵੀਏਸ਼ਨ ਮੰਤਰਾਲੇ ਦੇ ਇੱਕ ਟਵੀਟ ਨੂੰ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਟੂਰਿਜ਼ਮ ਅਤੇ ਖਾਸ ਤੌਰ ’ਤੇ ਅਧਿਆਤਮਿਕ ਟੂਰਿਜ਼ਮ ਦੇ ਲਈ ਚੰਗੀ ਖ਼ਬਰ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮੇਘਾਲਿਆ ਨੂੰ ਪਹਿਲੀ ਵਾਰ ਇਲੈਕਟ੍ਰਿਕ ਟ੍ਰੇਨ ਪ੍ਰਾਪਤ ਹੋਣ ’ਤੇ ਪ੍ਰਸੰਨਤਾ ਵਿਅਕਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮੇਘਾਲਿਆ ਨੂੰ ਪਹਿਲੀ ਵਾਰ ਇਲੈਕਟ੍ਰਿਕ ਟ੍ਰੇਨ ਪ੍ਰਾਪਤ ਹੋਣ ’ਤੇ ਆਪਣੀ ਪ੍ਰਸੰਨਤਾ ਵਿਅਕਤ ਕੀਤੀ ਹੈ। ਭਾਰਤੀ ਰੇਲਵੇ ਨੇ ਅਭਯਪੁਰੀ– ਪੰਚਰਤਨ ਅਤੇ ਦੁਧਨਾਈ- ਮੇਂਦੀਪਥਾਰ ਦੇ ਦਰਮਿਆਨ ਮਹੱਤਵਪੂਰਨ ਸੈਕਸ਼ਨਾਂ ਉੱਤੇ ਬਿਜਲੀਕਰਣ ਦਾ ਕਾਰਜ ਪੂਰਾ ਕੀਤਾ ਹੈ ।
ਪੀਆਈਬੀ ਮੇਘਾਲਿਆ ਦੇ ਇੱਕ ਟਵੀਟ ਨੂੰ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ; “ਮੇਘਾਲਿਆ ਅਤੇ ਉੱਤਰ ਪੂਰਬ ਵਿੱਚ ਕਨੈਕਟੀਵਿਟੀ ਨੂੰ ਅੱਗੇ ਵਧਾਉਣ ਲਈ ਇਹ ਕਾਫੀ ਚੰਗੀ ਖ਼ਬਰ ਹੈ।”
ਘੱਟ ਗਿਣਤੀ ਮਾਮਲੇ ਮੰਤਰਾਲਾ
ਐਨਸੀਐਮ ਵਿੱਚ ਸੁਣਵਾਈ ਹੋਈ ਅਤੇ ਨਿਪਟਾਈਆਂ ਗਈਆ ਪਟੀਸ਼ਨਾਂ
ਕੌਮੀ ਘੱਟ ਗਿਣਤੀ ਕਮਿਸ਼ਨ ਨੂੰ ਪਿਛਲੇ ਇੱਕ ਮਹੀਨੇ ਵਿੱਚ 168 ਪਟੀਸ਼ਨਾਂ ਪ੍ਰਾਪਤ ਹੋਈਆਂ ਹਨ, ਜਿਨ੍ਹਾਂ ਵਿੱਚੋਂ 73 ਦਾ ਨਿਪਟਾਰਾ ਕਰ ਦਿੱਤਾ ਗਿਆ ਹੈ। ਬਾਕੀ 95 ਮਾਮਲਿਆਂ ਵਿੱਚ ਕਾਰਵਾਈ ਸ਼ੁਰੂ ਕਰ ਕੇ ਸਬੰਧਤ ਰਿਪੋਰਟਾਂ ਮੰਗਵਾਈਆਂ ਗਈਆਂ ਹਨ। ਪੂਰੇ ਸਾਲ ਦੌਰਾਨ 1,895 ਪਟੀਸ਼ਨਾਂ ਪ੍ਰਾਪਤ ਹੋਈਆਂ ਹਨ, ਜਿਨ੍ਹਾਂ ਵਿੱਚੋਂ 1,422 ਦਾ ਨਿਪਟਾਰਾ ਕੀਤਾ ਜਾ ਚੁੱਕਿਆ ਹੈ।
1.12.2022 ਤੋਂ 17.1.2023 ਤੱਕ, ਰਾਸ਼ਟਰੀ ਘੱਟ ਗਿਣਤੀ ਕਮਿਸ਼ਨ ਨੇ 15 ਸੁਣਵਾਈਆਂ ਕੀਤੀਆਂ ਅਤੇ ਸਬੰਧਤ ਅਧਿਕਾਰੀਆਂ ਨੂੰ ਛੇਤੀ ਤੋਂ ਛੇਤੀ ਮੁੱਦਿਆਂ ਨੂੰ ਹੱਲ ਕਰਨ ਲਈ ਢੁਕਵੇਂ ਨਿਰਦੇਸ਼ ਦਿੱਤੇ। ਪੂਰੇ ਸਾਲ ਦੌਰਾਨ ਕਮਿਸ਼ਨ ਵਿੱਚ 40 ਸੁਣਵਾਈਆਂ ਹੋਈਆਂ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨਵੀਂ ਦਿੱਲੀ ਵਿੱਚ ਲਾਲ ਕਿਲੇ ’ਤੇ ਲਾਈਟ ਐਂਡ ਸਾਊਂਡ ਸ਼ੋਅ ਦੀ ਪ੍ਰੰਸ਼ੰਸਾ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਨਵੀਂ ਦਿੱਲੀ ਵਿੱਚ ਲਾਲ ਕਿਲੇ ’ਤੇ ਲਾਈਟ ਐਂਡ ਸਾਊਂਡ ਸ਼ੋਅ ਦੀਆਂ ਝਲਕੀਆਂ ਸਾਂਝੀਆਂ ਕੀਤੀਆਂ।
ਕੇਂਦਰੀ ਸੱਭਿਆਚਾਰ ਅਤੇ ਟੂਰਿਜ਼ਮ ਮੰਤਰੀ, ਸ਼੍ਰੀ ਜੀ ਕਿਸ਼ਨ ਰੈੱਡੀ ਦਾ ਇੱਕ ਟਵੀਟ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਲਾਲ ਕਿਲੇ ਦੇ ਦੌਰੇ ਦਾ ਇੱਕ ਹੋਰ ਕਾਰਨ ! ਸਾਡੇ ਇਤਿਹਾਸ ਅਤੇ ਵਿਰਾਸਤ ਨੂੰ ਯਾਦ ਕਰਨ ਦਾ ਇੱਕ ਜਾਣਕਾਰੀ ਭਰਪੂਰ ਅਤੇ ਆਧੁਨਿਕ ਢੰਗ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 177.50 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 5 ਲੱਖ ਤੋਂ ਅਧਿਕ ਕੋਵਿਡ ਟੀਕੇ ਲਗਾਏ ਗਏ
ਮੌਜੂਦਾ ਰਿਕਵਰੀ ਦਰ 98.56% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 8,013 ਨਵੇਂ ਕੇਸ ਸਾਹਮਣੇ ਆਏ
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਕੁੱਲ ਸੰਖਿਆ ਵਰਤਮਾਨ ਵਿੱਚ 1,02,601
ਵਰਤਮਾਨ ਵਿੱਚ ਸਪਤਾਹਿਕ ਪਾਜ਼ਿਟਿਵਿਟੀ ਦਰ 1.17%
ਪਿਛਲੇ 24 ਘੰਟਿਆਂ ਦੇ ਦੌਰਾਨ 5 ਲੱਖ ਤੋਂ ਵੱਧ  ਕੋਵਿਡ ਰੋਧੀ ਟੀਕੇ ਲਗਾਉਣ ਦੇ ਨਾਲ ਹੀ ਦੇਸ਼ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ ਵਧ ਕੇ 177.50 ਕਰੋੜ ਤੋਂ  ਹੋ ਗਈ ਹੈ।
ਇਹ ਉਪਲਬਧੀ 2,03,49,590 ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤੀ ਗਈ ਹੈ। ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,01,535
|
|
ਦੂਸਰੀ ਖੁਰਾਕ
|
|
99,66,398
|
|
ਪ੍ਰੀਕੌਸ਼ਨ ਡੋਜ਼
|
|
41,70,997
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,09,452
|
|
ਦੂਸਰੀ ਖੁਰਾਕ
|
|
1,74,41,370
|
|
ਪ੍ਰੀਕੌਸ਼ਨ ਡੋਜ਼
|
|
62,17,332
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
5,47,94,459
|
|
ਦੂਸਰੀ ਖੁਰਾਕ
|
|
2,74,87,370
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
55,17,49,258
|
|
ਦੂਸਰੀ ਖੁਰਾਕ
|
|
44,38,98,708
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,22,64,101
|
|
ਦੂਸਰੀ ਖੁਰਾਕ
|
|
18,00,84,662
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,64,03,004
|
|
ਦੂਸਰੀ ਖੁਰਾਕ
|
|
11,21,74,641
|
|
ਪ੍ਰੀਕੌਸ਼ਨ ਡੋਜ਼
|
|
96,23,048
|
|
ਪ੍ਰੀਕੌਸ਼ਨ ਡੋਜ਼
|
|
2,00,11,377
|
|
Total
|
|
1,77,50,86,335
ਪਿਛਲੇ 24 ਘੰਟਿਆਂ ਵਿੱਚ 16,765 ਮਰੀਜ਼ਾਂ ਦੇ ਠੀਕ ਹੋਣ ਨਾਲ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਸੰਖਿਆ ਵਿੱਚ ਵਾਧਾ ਹੋਇਆ ਹੈ , ਜੋ ਇਸ ਸਮੇਂ 4,23,07,686 ਹੈ।
ਇਸ ਦੇ ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.56% ਹੋ ਗਈ ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 8,013 ਨਵੇਂ ਕੇਸ ਸਾਹਮਣੇ ਆਏ।
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਮੌਜੂਦਾ ਸੰਖਿਆ 1,02,601 ਹੈ। ਐਕਟਿਵ ਕੇਸ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦੇ ਕੇਵਲ 0.24% ਹਨ।
ਦੇਸ਼ ਵਿੱਚ ਕੋਵਿਡ ਟੈਸਟ ਸਮਰੱਥਾ ਨੂੰ ਲਗਾਤਾਰ ਵਧਾਇਆ ਜਾ ਰਿਹਾ ਹੈ। ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੁੱਲ 7,23,828 ਟੈਸਟ ਕੀਤੇ ਗਏ। ਦੇਸ਼ ਵਿੱਚ ਹੁਣ ਤੱਕ 76.74 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਗਏ ਹਨ।
ਦੇਸ਼ ਭਰ ਵਿੱਚ ਟੈਸਟਿੰਗ ਸਮਰੱਥਾ ਵਧਾਈ ਗਈ ਹੈ, ਵਰਤਮਾਨ ਵਿੱਚ ਦੇਸ਼ ’ਚ ਸਪਤਾਹਿਕ ਪਾਜ਼ਿਟਿਵਿਟੀ ਦਰ 1.17% ਹੈ ਅਤੇ ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 1.11% ਰਿਪੋਰਟ ਕੀਤੀ ਗਈ ਹੈ।